text:
CKCM shiga
Laiwa sai 25.9.2016 ya shani anhte Malaysia du jinghpaw Wunpawng Catholic hpung masha ni Setapak kaw na Good Shephard Church hta Migrant sunday lamang sa du shanglawm ai ....................
MISA HKUNGGA NAWNG JAU YA AI LAMANG
Jau : Kawa Kasha Chyoi Pra ai Wenyi a Mying ning sang hte..
S : Amen
Jau : Madu nanhte hte rau nga nga u ga .
S : Nang Wa hte mung nga nga u ga law.
Jau : Hpu nau ni e , ndai chyoi pra ai amu magam hpe, anhte ging dan ai hte galaw lu na matu,.... mara tawngban ga;
Mahkra dang chye ai Karai Kasang hpe mung nanhte hpe mung hpu nau ni e, ngai shut hpyit sai majaw hpyi nem nga ai. Nye a myit hte raitim, n-gup hte raitim, amu hte raitim, ra ai bungli n galaw ai hte raitim shut hpyit kau ni ai; Ye a mara, nye a grai kaba mara rai sa. Dai majaw dinggrin Hkawnsek rai nga ai Chyoi Pra ai Maria , Lamu Kasa ni, San Pra ai ni yawng mayawng hte,nanhte mung hpu nau ni e. nye a matu Madu Karai Kasang kaw , hpyi garum ya marit law.
Jau : Mahkra dang chye ai Karai Kasang anhte hpe matsan dum let, shut hpyit mara raw dat ya nna, htani htana asak de woi wa mi ga!
S : Amen
Madu e matsan dum rit ( 2 )
Hkristu e matsan dum rit ( 2 )
Madu e matsan dum rit ( 2 )
Lamu e Karai Wa kaw shingkang,....
Karai Kasang A Mungga Hti Ai Daw
Reader: Ya hti ai gaw Karai Kasang a mungga rai nga ai.
S. Karai Kasang hpe chyeju dum nga ga ai.
(shakawn kungdawn ga mahkawn)
Jau : Madu nahte hte rau nga nga u ga.
S : Nang Wa hte mung nga nga u ga law.
Jau : Ya hti na gaw Marku a laika hta na Kabu Gara ai shiga rai nga ai.
S : Madu e, Nang kaw hpung shingkang a nga nga u ga law.
Jau : Ya hti ai gaw Madu a Kabu Gara ai Shiga rai nga ai.
S : Hkristu e, Nang kaw shakawn kungdawn a nga nga u ga law.
Mahkra Dang Chye Ai Kawa,
Laklai Ahkyu Hpyi Ga
Jau : Tsaw ra ai hpu nau ni e, hpyi mu lu na ra ai; tam mu, mu na ra ai; akawk mu, hpaw na ra ai, nga nna Madu Yesu ga matsun tawn da sai, Dai majaw, myit mang langai sha hte ra ai chyeju nlang hte hpe Wa Karai Kasang kaw hpyi ga;
Reader : Anhte a mundan rawt jat kalu kaba, ngwi pyaw sim sa wa na matu,
S : Wa Karai e, Ningsha ni jawm hpyi nga ga ai.
Reader : Karai magam gun ni lani hte lani law htam wa na matu,
S : Wa Karai e, Ningsha ni jawm hpyi nga ga ai.
Reader : Machyi makaw, yu yak jam jau hkrum nga ai hpu nau ni hpe Wa Karai Shaman ya na matu,
S : Wa Karai e, Ningsha ni jawm hpyi nga ga ai.
Jau : Anhte a n-gun atsam hte shingbyi shawung shara rai ngai ai, matsan dum chye ai Wa Karai Kasang e, ningsha ni hpyi ai hte maren Hkristu a marang e jaw ya mi law.
S : Amen
Chyeju Dum Shakawn Ai Ga
Jau : Madu anghte hte rau nga nga u ga.
S : Nang Wa hte mung nga nga u ga law.
Jau : Madu hta myit jung nga mu.
S : Madu hta myit jung nga ga ai.
Jau : Anhte a Madu Karai Wa hpe chyeju dum ga law.
S : Dai gaw dingman ai hte htap htuk ai lam rai nga ai.
Jau : Mahkra dang chye nna dinggrin a nga nga ai, Madu Magam,chyoi pra ai Wa Karai Kasang e,anhte a Madu Hkristu a marang e, nhtoi magup shara magup e Nang hpe anhte chyeju dum na gaw dingma ai hte htap nga nna , akyu rawng ai lam rai nga ai law. Nang gaw shinggyim masha hpe tsaw ra ai hte hpan da ai; ging dan ai hte maren daw dan sai; matsan dum ai hte bai hkye mawai la nit dai.
Dai Hkristu a marang e, Sumsing lamu na zaw nawng zaw wa hte lamu kasa nlang hte gaw nang hpe nawku let , Na a hpung shingkang hpe shakawn kungdawn nga ma ai. Anhte mung shanhte hte rau jawm shakawn lu u ga hpyi nem nga ga ai. Shing rai , grit nem ai myit hte Nang hpe kungdawn let tsun ga ai gaw..
S :San Pra , San Pra , San Pra , nga yawng a Madu Karai Wa, Lamu hte a-ga na shingkang shingwang hte hpring nga. Lamu hta kabu sharawng. Madu a mying ningsang hte du sa ai wa a nga ai. Lamu hta kabu sharawng.
Chyoi Pra Ai Hkum Hkam La Ai Daw
Jau : Anhte a hkye hkrang la ai Madu Yesu Hkristu sharin ya ai ga hte Wa Karai Kasang hpang de kam hpa ai myit hte akyu hpyi saga:
S : Sumsing lamu…
Jau : Madu e, Hkye La Madu Yesu Hkristu du sa na hpe anhte myit mada let la nga ai laman hta , n kaja ai lam mahkra hta na shaw la mi; anhte a prat hta e ngwi pyaw simsa ai hpe jaw ya mi; shut hpyit mara hpe galoi mung koi yen kau nnam sharu shatsang ai lam shagu hta na lawt lu na matu, anhte hpe matsan dum garum ya mi.
S : Madu Karai kasang e, daru magam, hpung shingkang hte mungdan gaw, Nang kaw nga nga ai law.
Jau : Madu Yesu Hkristu e, Na a Kasa ni hpe, " nanhte kaw ngwi pyaw ap da ya nngai; nanhte hpe Nye a ngwi pyaw jaw ya made ai," nga nna tsun da nit dai. Anhtea mara hpe n sawn yu nna, nang myit ra ai hte maren, dai Hpung hpe myit hkrum myit ra ngwi pyaw simsa ai chyeju jaw ya rit; htani htana a hkrung nga nna up hkang nga ai Nang Madu hpe hpyi nem nga ga ai.
S : Amen
Jau : Madu a ngwi pyaw ai gaw nanhte hte rau a nga nga u ga.
S : Nang Wa hte mung nga nga u ga law.
S : Mungkan mara la kau ya ai Karai a Sagu Kasha e, Matsan dum la mi law. (2 lang)
Mungkan mara la kau ya ai Karai a Sagu Kasha e, ngwi pyaw ai jaw ya mi law.
Jau : Yu mu , Karai Kasang a Sagu Kasha Mungkan mara la kau ya ai Madu rai nga ai. Dai Madu a dawsha poi de shaga la hkrum ai ni, a lu ma ai.
S : Made e, Nang nye a kraw lawng de shang na matu, ngai n ging n dan nga nngai; ga hkaw mi sha tsun u, shaloi nye a nsa wenyi san pra wa na ra ai.
Jau : Madu nanhte hte rau nga nga u ga.
S : Nang Wa hte mung nga nga u ga law.
Jau : Mahkra dang chye ai Karai Kasang, Kawa , Kasha ,Chyoi Pra ai Wenyi gaw nanhte hpe shaman ya u ga.
S : Amen
Jau : Ngwi pyaw ai hte wa manu, Missa Hkungga nawng ya sai.
S : Karai Kasang hpe chyeju dum nga ga ai.
KAWA MASAT NHTOI 2014
Father's Day KCCM Hartamas
KCCM Hartamas Ramma Ni A Kawa Masat Htoi Hta Kawa Ni Hpe Shagrau Hkrang Shala Kadun
NTSA LAM SHA YU CHYE AI MYIT
Lani mi na ninghtoi hta Mungkan hta mying gumhkawng ai Harvard Dakkasu de Dinggai langai hte Dingla langai sa wa ai. Shan yan gaw Dakkasu a jawng up kaba hte hkrum shaga na matu sa wa ai rai nga ai. Jawng up wa a rung chyare hpe jawng up hte hkrum shaga mayu ai lam tsun wu ai. Shaloi chyare wa gaw shan yen a gawng shingyan, bu hpun palawng ni hpe yu nna jawng up wa hte hkrum mayu yang gaw la ra na re la ga ja ja hte gadun dawk tsun dat wu ai. Dinggai yan Dingla mung jawng up hte lu hkrum na matu lahkum hta dung la nga nu ai.
Hkying hkum mi daram na tim jawng up hpe n jahkrum ya yang gaw ndai Dinggai yan Dingla wa mat na re ngu myit let Chyare wa gaw shi bungli hpe sha matut galaw nga ai. Bu hpun palawng hkik hkam, tsawm tsawm htap htap bu hpun mawn sumli sa ai masha ni hpe gaw mani sumsai rai hkap tau la nna jawng up wa a rung gawk de hkan sa ya ya rai nga ai.
Dingla wa gaw myit galu ai hte makau na shi laika hpe la nna hti dung nga ai. Dinggai jan gaw chyare wa yu dat shagu mani sumsai rai mani dan dan rai nga ai. Hpang jahtum chyare wa gaw myit n galu ai myi man nsam hte dai Dinggai yan Dingla hpe Jawng up wa a rung gawk de shang na ahkang jaw dat nu ai.
Jawng up wa a rung gawk de du ai shaloi mung, Jawng up wa gaw Dinggai yan Dingla hpe pawt singdawng ai, myit n galu ai myi man nsam hte hpa majaw sa ai lam san dat wu ai.
Shaloi Dinggai jan gaw, “laga gaw nre, an hta kasha langai nga ai, Shi gaw ndai Dakkasu kaw laning mi sha jawng lung la nna nmyit mada ai si mat wa ai. Dai majaw an a kasha a matu ndai jawng wang hta masat masa langai ngai galaw ya mayu na sa ai rai ga ai,” ngu tsun dat wu ai.
Dinggai jan dai hku tsun dat ai shaloi, jawng up wa gaw nrai dum ai nsam hte, “ndai jawng kaw jawng lung wa ai ngu majaw sha nanhte kasha a sumla ‘status’ ndai jawng kaw n lu da ai,” ngu nsen manaw ja ja hte tsun dat wu ai.
Dai shaloi Dinggai jan bai matut tsun ai gaw, “Oh.., an na kasha a sumla ‘status’ tawn na matu tsun ai nre, ndai jawng wang hta jawng langai gap ya na ngu ai she re,” ngu bai tsun dat wu ai.
Shaloi Jawng up gaw, myi she shagan kau hkra rai shan yan a gawng shingyan, bu hpun mawn sumli lam ni hpe bai yu nna, “jawng langai gap na matu gumhpraw dollar sen kaba ma ai lam nan yan chye gaw chye myit ni,” ngu yu kaji ai nsam hta bai san dat wu ai.
Dai shaloi Dinggai jan gaw, Dingla wa hpe gahtep nna “gumhpraw sen kaba sha ma ai da, dai rai yang anhte a Dakkasu hpe anhte nan gap la ga,” ngu si mani ai tsun nna dai jawng kaw na wa mat nu ai da. Jawng up wa mung dai ni gaw myit n gring ai ni hte hkrum ai nga nna shi chyu anyam let ngam nga nu ai.
Harvard Dakkasau jawng up wa gaw, hpang shani hta, Shi Laika hta Sahti kaba Mr hte Mrs Leland Standford kaw nna Standford Dakkasu hpe gaw gap sa wa na re lam n dau laika hpe mu hti hkrup ai shaloi mau ai hte yawn ai hte shi hpe sa hkrum ai Dinggai yan Dingla gaw Sahti kaba yan re lam hpe chye mat ai.
Standford Dakkasu hpe Dollar Wan kaba ma gaw gap nna, 1891 ning kaw hpaw hpang wa ai. 1930 ning du hkra jawng shabrai nla ai sha hpaw lai wa ai. De hpang e she Dakkasu shang manu ni hpe la wa ai re lam chye lu ai.
Lahta na mabyin lam zawn sha, anhte hta mung masha nsam hpe sha yu nna, htang kaji, yu kaji ai lam ni byin chye nga ga ai. Karai Kasang gaw anhte shinggyim masha ni yawng hpe maren mara sha hpan da nna, maren mara sha shaman chyeju ni hpe ru jaw ya nga ai. Rai tim, nkau mi hpe gaw grau nna shaman chyeju jaw ya ai zawn anhte mu chye nga ga ai. Dai gaw tinang a Karai Kasang hpe hkrit hkungga ai, shakut shaja ai lam hta hkan nna Karai Kasang gaw shaman ya ai lam rai nga ai. Dai majaw anhte a sak prat hta mung manang wa hpe yu kaji ai, yu roi ai lam ni n byin hkra shakut sa wa let, Karai Kasang kaw na shaman chyeju grau grau hkam la lu hkra sak hkrung hkawm sa wa nga ga law.
Sara Paul Kaiji Naw Naw
2/5/2014
The Rejection That Led to the Founding of Stanford University hpe htuk manu hkra ga gale da ai re.
YAWNG HTA GRAU CHYOI PRA
1. Yawng hta grau Chyoi Pra, tsawra Nu Maria, na a lata hku chyeju mahkra lu na. Anhte chyoi pra wa lu na, makawp maga bau sin ya. Ning sha ni hpyi ai hpe madat la ya. Nu e, anhte hpe lanu lahku la rit.
2. Ning sha Yesu kaw, anhte ra ai chyeju, Nu hpyi ya na hpe anhte kam hpa nga ai. Agung alau hte hkrum yang, kam sham myit hpe shangang ya, Anhte ma ni hpyi nem ai ga madat. Nu e, anhte hpe lanu lahku la rit.
3. Prat naw kaji yang, Wa Karai hte seng nga, asak kaba tim Shi a kasha grin na, Nu Maria anhte hpe, lam woi madun sharin ya. Anhte ma ni hpyi nem ai ga madat. Nu e, anhte hpe lanu lahku la rit.
Subscribe to: Posts (Atom)


c: text/html

text:
by;kachinnet
2012 January (18-19 ) ya hta Miwa Gumsan Mungdan, Shweli mare kaw Myen Mung Asuya hte Mung masa bawng ban sa ai Ginjaw Hpaji Dap Lit Hkam Sara Kaba Sumlut Gam woi awn ai KIO Dat Kasa Hpung ni gaw 2012 January shata (20) ya shana de hkying (2:40)pm aten hta KIO Ginjaw, Laiza Muk Lum de ngwi pyaw awng dang ai hte du wa sai lam hpe chye lu ai.
KIO Dat Kasa hpung ni hpe Ginjaw Komiti Salang ni hte Wunpawng Mungdan Shanglawt Amyu Shayi Hpung Ginjaw Komiti ni kawn hkap tau hkalum la ai hpang Hpung woi Sara ni kawn woi awn let Karai Kasang kaw chyeju shakawn akyu hpyi lamang hpe galaw la lu sai lam chye lu ai.

robotstxt: allowed

filter: keep


text:
Myitrum manang ni, yahte yang e, majan nsen zim nga tim, Tai ni tsadan bungli grai galaw nga ai. Kyu hpyi grau she shaja ra na re majaw, “Wenyi Gasat Poi” ngu, gawp dat sai yaw.
“Hkying hkum 24 shat hkru hkra sha da, hkying hkum 24 hpring ai hte laru kaba ru wa na, Laru rai n ru ai lapran sadi” ngu ai ga makoi gaw, shanhte lu sha jahting la ngut ai hte majan kalang bai baw sana, ndai lapran sinat hkum shangoi” ngu ai lachyum re. Shanhte atsin sha lusha jahting ai ten rai nna, sinat n shangoi nga ma tim, tsadan bungli gaw n shayawm ma ai. KIA gaw Tai ni sinat galoi shangoi ngoi ala taw nga ai ten re.


text:
Tsawra hkungga ai JWP myusha ni e,,
1..Anhte n dai ten hta e n ngut shi ai rawtmalan PADANG HKRUNLAM MAJAN MASING hta e Myusha hte Mungdan hpe magrau grang grang makawp maga mat nna Hkrat sum mat sai share shagan ni hte Hkala n ba hkrum taw ai share shagan ni hpe anhte mungkan shara shagu hta e du taw ai JWP myusha ni hku nna n dai rawtmalan poi hpe mahta la n htawm alu gumhpraw hpe kahkyin la nna shanhte ngam da ai kanu kawa kahpu kanau ni hpe shalai ya, Hkala taw ai ni hpe mung n gun jaw ga sa shaga ya, kumhpa shagrau jaw ya let Anhte Myusha ni a Tsawra myit hpe jawm madun ga ngu saw shaga mayu ga ai,, Anhte langai sha re nga ga ai, Pu gang jang sin machyi ai ngu ai hpe e anhte n dai lamang hta shanglawm let madun sa wa ga law..
2,, maning na Rawtmalan poi kawn hpang ai Mungshawa makawp ning gang kumhpa hpe dai ning na rawtmalan poi hta e bai shagrau lu na matu mung yawng jawm shanglawm sa wa ga,,
n dai kumhpa gaw
,, Mung shawa kawn Myusha hte Mungdan a matu tinggyeng hku nna a tsam dat shakut nga ai ni hpe shagrau kumhpa jaw na hku re ai,, n dai lamang hta gaw maning e NDF party kaw na Slg jan Bawk Ja hpe maning na rawtmalan poi hta shagrau ya sai hku re ai,,
dai hta e shagrau ya gring ai ni a mying jahpan ni hpe mung sa ya marit,, kata la nna yawng e hkawn ai hpe jawm shagrau sa wa ga,,
dai na matu mung anhte Jagumhpraw hku nna shanglawm sa wa na matu saw lajin dat n ngai,,
n dai lam hte seng nna shara shagu de du taw ai myutsaw mungtsaw myit rum ni yawng hpe bai shana hkat na matu lajin dat n ngai,,
Myit hkawn, myit lawm ai re jang bungli rau jawm galaw sa wa lu na matu jawm bawng ban ga,,
Shagrau sha a gring ai ni hpe anhte jawm nna shagrau sha a let n dai Padang Hkrunlam majan masing hpe awng dang wa hkra jawm shakut sa wa ga law..
Ong lahpai,
+4552811075
Willemoesvej, 13.st.th
6760,Ribe
Denmark


text:
Ngai gaw (google chrome portable Browser
)hpe law lang ai.lawan ai,lang pyaw ai.Browser era byin na li mat jang file hpe delete galaw kau nna ,Nnan bai download
galaw la ai.Yawng ok re.Mang hkang gaw Zawgyi font hte nau nhkrak hkraw ai majaw mang hkang byin nga ai.Ya chyawm ndai ladat nnan hte ok sai.
Ndai lawu na link kaw click di nna add di la yang ok re.
Myen dictionary mung lawm ai.yawng free re.
Chye ai ni mung chye na sai.Rai nmu hkrup ai ni a matu bang dat nngai.https://chrome.google.com/webstore/search/myanmar


text:
Tsawra ai Wunpawng myu sha ni e,
Laimat wa sai shaning nnan praw Jan/1/2015 shani gaw wunpawng mungdan shanglawt kawn woi awn let Myu sha shawng lam a matu hkying hkum 24 lusha gam kyu hpyi ai lam galaw lai wa sai lam na chye lu ai,Myu hte mungdan a matu kyu hpyi myit dum ya na lam ,yawng hpe mung saw shaga lai wa sai lam chye lu ai.
Teng sha nga yang lam shagu hta n lu shang lawm ai rai tim ndai kyu hpyi lamang hta yawng kyu hpyi myit dum shang lawm mai nga ai.
Laimat wa sai ten na myusha lam yan lamang ni hta nlu shang lawm ai rai tim, ya kaw nna gaw lama ma hku nna myusha lam yan hta shang lawm ,myit dum kyu hpyi lawm yang mai na re ngu ga saw shana mayu nngai law.
Ga shadawn dai ni gaw shaning nnan a laban n htoi rai nga ai,
hkying hkum 24 nrai tim shat da mi,(shatma mi ) ram lu sha gam nna kyu hpyi shang lawm mai nga ai.(shatami a shawng na laban zawn re kaw kyuhpyi ai lam mai galaw nga ai)
Dai tinang na lu sha gam ai ''shat ma'' mi a manu gum hpraw hpe ''ngai nau ni hta na kaji dik ( tsinyam)'' (shing nrai) myu sha lam hta madi shadaw lawm mai nga ai.
USA hte maigan mungdan hkan nga ai myu sha ni a shat da mi manu gaw dollar $ 6,$7 ram rai nga ai.Ndai zawn re kyu hpyi let bang ai fund gaw ''Ngai nau kaji dik'' ni a matu kade akyu nga na gaw nang mung lu tak sawn chye lu sana re ngu kam ai.
Irish Mungdan na Kam sham ai hpung masha nkau mi hte USA na kam sham ai Naw ku hpung masha nkau mi gaw ndai zawn lusha gam ai gum hpraw alu hte matsan mayan tsinyam jam jau hkrum ai mungdan na "kaji htum '' ni hpe karum ai lam re mung chye lu ai.
An hte Kam sham ai naw ku hpung masha rai nga sai Kachin ni mung ndai zawn re maikaja ai kasi lamai nga ai law.


text:
Kachin ni a Yungwi hpan hpe mungkan madang de dep shangun mayu ai Jinghpaw Drummer
Kachin ni a Yungwi hpan hpe mungkan
madang de dep shangun mayu ai Jinghpaw Drummer
Ahmoonli
Aten hte maren galai shai taw ai mungkan hta lam shagu gaw hkring nga n mai nga ai. Mungmasa lam, hpaji lam, masha a ngasat ngasa lam, shingni lam, buhpun sumraw ai lam ni gaw aten hte maren galai shai nga ai prat hta anhte mung hpang kaw ngam nga n mai ai. Dai hte maren shinggyim masha ni a hkam sha lam, ra marin ai lam, hpyi shawn ai lam ni mung aten hte maren galai shai wa ai. Shingni lam hta mung, yungwi lam hta mung,yungwi hpan ni gaw masha a hpyi shawn ai hta hkan nna nnan ni gaw galoi mung pru wa ai re. Mungkan hta gaungwi mying gumhkawng shara la wa ai, yungwi hpanlangai re ai Electro Music hpe Kachin mungkan hte shachyen ya na matu shakut shaja nga ai ramma langai gaw Jinghpaw Drummer ngu ai Maran Gum Hkawng Zau rai nga ai.
Shi gaw electro music hpe shachyen ya ai hku nna Electro Dace Music Festival (EDM) hpe Myitkyina kaw shawng nnan galaw ai wa re ai.Shi tsun ai EDM ngu ai gaw “Ya daini ten hta mungkan kaw shara grau la wa ai music hpan langai re ai. Myen Mung kaw mung galaw hpang wa sai. Ngai mung tinang a daidaw shara hta tinang amyuni hpe tsawra nna shanhte hpe hkam sha shangun mayu ai majaw hkrang shapraw dan ai re. EDM hpe dai kaw nau n chye hkam sha shi ai gaw dai hpe atsawm n chye na shi ai majaw re ai, dai music hpe galaw ai masha n nga ai majaw mung rai na re. EDM gaw computer hpe jai lang ra ai, tinang myit shingran (idea) nga yang nga ai hku madum sumpyi ni hpe mai jai lang ai, mahku nsen ni hpe mai pawng hpawm ai, software ni hpe ma jai lang ra ai, dai software langai gaw $3,000 ram nga ai hkrai re ai, dai zawn re software 10 ram ra ai re. Dai majaw EDM music gaw jai lang ra ai ni law ai. Shi gaw DJ n re ai, raitim anhte hkrang shapraw da ai yungwi hpe gaw DJ hte hpaw ra ai. EDM music gaw masha hpe myit shalan shabran shangun ai pyaw shangun ai hpe madung ai,” nga ai.
Shi gaw shingni hpe hkam sha chye nna shakut shaja wa ai ten gaw 2009 ni kaw na hpang wa ai rai nna, shia sharin hkaja shakut shaja ai lam ni hpe mung tsun dan ai. “Ngai nnan galaw wa ai ten gaw Myen Mung hta ngai galaw mayu ai music hte seng nna hkaja mai ai baw ni hpa n hkum ai, laika buk seng kaw nga ai laika nkau mi mari hti dat, software nkau mi hte music nkau mi hpe bai dum yu dat shakut wa ai. Ngai atsawm chye dum ai madum sumpyigaw Piano sha nga ai. Dai zawn re shakut dat, hkaja dat hte 2013 ning hta album langai shapraw lu ai. Yakhkak ai lam gaw grai nga ai, awngdang ai ni mahkra gaw yakhkak ai lam ni hpe lai wa ai ni hkrai re; kaga lam n nga ai. Ya hpang daw de gaw shai wa sai.Ngai music mungkan de shang wa ai gaw 2009 ning kaw na re ai. Dai hpang ngai sharin la ai,hkaja ai. Ngai nnanhpang tatut shawng galaw wa ai shaloi ngai grai nan ra sharawng music gaw Hip Hop re ai, ngai Jinghpaw Hip Hop album hpe ma shapraw da sai. Dai albumgaw 2013 January ning shaloi “One Man New Brand” nga ai re. Dai hpe January shaloi shapraw nna Febuary shaloi gaw ngai Thai Mungdan de hpungjat na matu sa mat ai . Thai kaw 3 ning na hkra sharin hkaja ai. Thai Mungdan kaw ngai hkaja ai hpaji gaw SAE nga ai jawng kaw Audio Engineering hte electronic music production course re ai.”
Ramma langali tinang ra sharawng ai bungi langai hpe galaw sawa ai ten hta shawng nnan hkrum katut tawt lai ra ai lam hte ahkyak dik htum gaw Dinghku nta masha ni a madi shadaw ai lam re. Dai lam ni hpe shi gara hku taw lai wa a ta? Shi a mahtai ni gaw, “Nnan galaw wa ai shaloi gaw pat shingdang ai lam ni gaw nga lai wa sai. Myen Mung madang nga yang gaw dai shingni bungli gaw kadai mung grai rai nna awngdang ai n nga ai. Dai majaw, nta kaw na atsawm madi shadaw lu ai wa (snr) hpaga bungli langai ngai hpe awngdang hkra galaw da sai ni kaw na madi shadaw ai lam n nga na gaw galaw sa wa na grai yak ai. Dai hpe gara hku tawt lai wa ai i nga yang gaw, kaja dik htum taw lai ai ladat gaw, shanhte kam hkra shakut dan ai sha re. Ndai kalang n awngdang yang hpang na kalang gaw awngdang na re. Dai gaw grai ahkyak ai re ai, ngai ndai zawn re ai music ni hpe galaw wa ai ten hta ngai na kahpu kanau ni ma grai karum ya ai. Annau nimarai 4 nga ai re, kaba dik htum kana shawng gaw maigan kaw nga ai. Nye kanau hte kahpu mung ngai hpe grai madi shadaw ai.Ya ngai music ni hpe hkrang shapraw galaw shapraw ai ten hta jai lang ra ai jakrai ni hte kaga ni hpe mung maigan kaw nga ai nye kanau kaw na grai karum ya ai majaw ya ten du hkra ngai ra sharawng ai hpe lu galaw taw ai re. Ngai nan mung shanhte ngai hpe kam hkra shanhte madi shadaw ya ai hpe atang ahpa majoi n di kau ai.Tinang na atsam gaw lani hte lani grau ai maga de du wa ra ai, n mai hkring taw ai. Upgrade byin taw ra ai, anhte galaw ai shingni hpe madat hkam sha a ni hkap la wa hkra mung galaw ra ai. Kade na kanu kawa mung grai rai nna hkap la madi shadaw ai gaw n nga ai raitim chye na ya ai myit hte galaw ya taw ai sha nga ai. Ngai ya galaw taw ai bungli hta nta masha ningai hpe madi shadawya ai ngu ai mung ngai na shingni gaw Kachin ni a labau hta ngam nga na matu sha re. Kaman lila n kam byin shangun ai, ngu shi tsun dan ai.
Yungwi ntsa hta hkam la ai lam gaw ramma langai re majaw tinang hkum tinang kam ai myit gaw n-gun lu hpa re. Kachin amyu ni a ntsa shia yungwi hte sak jaw mayu ai lam, mungkan madang de du wa shangun mayu ai lam hpe mung shi a mahtai ni hta mu lu nga ai. “Anhte ya nga pra taw ai mungkan ga gaw Jinghpaw Mung sha n re ai, mungkan ga ntsa re ai. Mungkan ga kaw gaw num hte la ngu ai hpan hkawng sha nga ai.” Shanhte lu galaw ai rai yang anhte ma lu galaw ra ai, Dai zawn re myit masa sha nga shangun mayu ai, Karai Kasang hpan da ai masha shada da hta anhte ni hpa n yawm ai, madat hkam sha ai ni mung dai hte maren sha myit shangun mayu ai. Jinghpaw shingni gaw, Myen Mung shingni kaw sha n mai chyat rawng taw ai. Mungkan gaw gara hku galaw wa sai nga ai hpe anhte yu ra sai, mungkan gaw gara de sa taw ai hpe anhte mu ra ai. Dai zawn galaw sawa ai ten hta gaw Yak hkak ai lam gaw nga chyalu re ai. Raitim, shakut taw ai masha na matu gaw n mai byin ai ngu ai gaw n nga ai, shia ten hte shi gaw byin wa na re ai. Karai Kasang hpe gaw anhte nambat langai tawn nna shakut ra ai.”
Dai zawn hkam la ai lam ni hte hpring ai Jinghpaw drummer gaw gara zawn re shingni hpe galaw ai ngu san yang, ”Ngai ndai Myen Mung, Jinghpaw Mung na music mungkan hpe yu datai shaloi grai hpang hkrat taw ai hpe mu ai. Dai re majaw ngai gawmungkanhte shingdaw nna myit yu ai, galaw mayu wa ai. Kaga maigan mungdan ni gaw, music nnan ni hpe hkam sha nga ai ten anhte gaw dai kaw tinang manu ai hku sha mai byin ai hku sha hkam sha taw ai, dai hpe ngai myit n dik ai. Anhte Kachin ni gaw galu kaba ai lam hta hpang hkrat taw nga ai majaw ma rai na re, raitim shakut ai ni kaw gaw n mai byin ai ngu n nga ai. Dai ten hta ngai myit da ai, ngai nnan shaloi gaw hip hop hpe di ai, ya hpang gaw ngai EDM hpe di ai. Ngai music langai hpe galaw wa ai ten hta ngai hkam la ai hku sha re, mungkan hte shingdaw ra sai, lani mi hta gaw byin wa na re ngu kam hpa ai myit hpe kraw kaw bang da nna ya ten du hkra shakut taw ai. Ngai gaw music hpe hkrang shapraw ai wa re, n bung ai ni hpe EDM rau mai galaw wa ai ten rai sai. N bung ai hpan ni hpe pawng hpawm dat yang, nnan langai byin wa ai. Da majaw, ngai gaw gara music hpe dum dum pyaw hkra dum ai,”nga nna dam lada ai myit hte yungwi hpe galaw taw ai lam hpe tsun ai.
Jinghpaw Drummer gaw shi a matut hkawm sa wa na shingni lam hta mung awngdang lam ngu ai hpe ya na zawn re mu mada hkam la ai re,“Awngdang lam hta, lam ngu ai gaw tinang prat tup n si dingsa hkawm taw ra ai baw re, dai ten hta awngdang lam ngu ai gaw masat masa langai sha re. Awngdang lam jahtum ngu ai gaw n nga ai. Dai majaw tinang hkringsa mat ai ten du hkra n hkring n sa hkawm taw ra ai baw re. Dai hku hkawm sa nna galaw wa ai ten hta gaw tengman ai hku gaw byin ra ai. Jet ai music hpe galaw shapraw na yawng hpe hkamsha shangun mayu ai. Yawng chye na nna yawng mai hkamsha ai baw ni hpe kalang hte kalang n bung ai hku sak jaw mat na. madun dan mat ra ai. Kalang hte kalang madun dan ai gaw galoi mung nnan nan byin taw ra ai,” nga tsun ai.
Dai majaw, prat masa hte maren galai shai nga ai mungkan ndai hta, Kachin Wunpawng amyusha ni mung prat madang dep ai yungwi mungkan de lahkam sa wa ra nga saga ai law.


text:
2008 ning June shata praw (3) ya shana, Miwa gindai ten hkying (8:00) aten hta, Miwa Gumsan Ginjaw Shiga Dap na du hkrat wa ai shi sawk ninghkring ni hte W.P Ginru ginsa Labau Ninghkring langai mi, Mangshi mare e hkrum jahta ai lam hpe CCTV- 4 kaw na dan tawk madun lai wa sai lam chye lu ai.
Ndai lam hte seng nna Du Kaba Manam Tawng hpe san yu yang, " Re. Teng ai, ngai hte Miwa Gumsan Mungdan, Ginjaw Asuya a CCTV- 4 kaw na shi sawk ninghkring ni June shata praw(3)ya shana, Miwa gindai ten, hkying 8:00 aten hta hkrum jahta ai lam hpe Miwa ga hku nna mungkan mungdan (100) jan de dan tawk shapoi madun dat lu sai" ngu tsun dan wa ai. Dai shi sawk ni hte rau Manau Buga Nshawn hte Jinghpaw bumga de mung wa du nhtawm labau hte seng ai,htunghking hte seng ai hpe dem gayet shapoi madun dat lu sai lam chye lu ai.
Ndai CCTV- 4 shi sawk ni sa du hkrum jahta ai shaloi, Du Kaba Manam Tawng hku nna madung tsun sanglang dan ai gaw Jinghpaw Wunpawng ni a ginru ginsa labau hte seng ai, htunghking hte seng ai lam sha n-ga, grau nna masha yawng hpe shamau kau ai gaw shaning (7000) ning na sai Lungseng htu-ren hte shaning (2000) ning na sai, La-bat lahkawn a lam ni re hpe chye lu ai.
Daini du hkra Htu-ren hpe dum lang ai ni gaw anhte Jinghpaw Wunpawng myusha ni sha rai nga ga ai. Ndai anhte dum lang ai, lungseng hte wawt da ai htu-ren hpe, 2004 ning Miwa Gumsan mungdan,Pejing lahta, Mun Gu mung jarik hte Haw Be mungdaw e mu htu shaw nna, La-bat hpe gaw Pejing mare makau deng (10) ram tsan ai shara hta mu htu shaw la lu ai lam chye lu ai.
Ndai lungseng htu-ren hpe mu htu shaw ai ten, dai hpe gadai ni, gara hku dum lang ai, gara amyu bawsang ni a madum rai re, ngu hkrak mahtai n shapraw lu ma ai raitim, dai lam hpe na ai hte rau, Du Kaba Manam Tawng wa du nna gara hku dum ai, gara ten hta dum lang ai lam hte anhte amyu sha ni kaw daini du hkra dum lang nga ai lam wa tsun dan lai wa sai. Dai majaw Ginjaw Asuya CCTV- 4 ni ya na zawn sa du san- htai galaw nhtawm mungkan de ndau madun dat ai lam re hpe chye lu ai.
CCTV - 4 kaw nna shapoi madun dat ai hpang, (2-3) ya kawn mungdan kata hte mungdan shinggan hkan na labau sara kaba ni matut mahkai wa nna laklai ai gasan ni hte san sagawn wa ai lam ni pru wa nga ai lam Du Kaba Manam Tawng kawn chye lu ai.
Du kaba Manam Tawng gaw Sakhkung mungdaw Pati Rapdaw Dinggrin Salang Usa rai nna, ya yang gaw Sakhkung Mungdaw Asuya Hpaji jaw Ninghpung Salang hte Sakhkung mungdaw Amyusha Htunghking hte Ginru ginsa Labau Sawk Sagawn Dap, Lithkam rai nga ai.
(Shaning 7000 ning na sai Lungseng Htu-ren hte shaning (2000) na sai La-bat lahkawn hte seng nna laksan matut tang sa wa na ga ai).
Myu Shingyan
BSS


text:
Nawku htung masum Judsaism, Isalam hte Christan ni a wenyi daju gaw Abraham kaw daju nga ai. Moshe, Yesu hte Muhammad ni mung Abraham a aru arat ni rai nga ma ai.
Thursday, 26 January 2012
Abraham a Kasha Ni (The Sons of Abraham)
Nawku Htung Masum (Judaism, Christianity hte Islam) ni a rudi hpe nchye na yang, Sinpraw ka-ang mung masa manghkang hpe chye na loi na nrai.
Nawku htung masum Judsaism, Isalam hte Christan ni a wenyi daju gaw Abraham kaw daju nga ai. Moshe, Yesu hte Muhammad ni mung Abraham a aru arat ni rai nga ma ai.
Nawku htung masum Judsaism, Isalam hte Christan ni a wenyi daju gaw Abraham kaw daju nga ai. Moshe, Yesu hte Muhammad ni mung Abraham a aru arat ni rai nga ma ai.
Shaning 4,000 ning daram hta shangai ai Noah a kasha Shem a aru arat rai nga ai Terah a kasha Abraham gaw Mesopotamia (Iraq) mungdan na Ura mare e shangai nna, shi a aru arat ni Sinpraw ka-ang mungdan ni hta dai ni du hkra garin gara nga ma ai. Noah kaw na pru wa ai Shem a aru arat Abraham myu lakung ni gaw Semitic amyu ru sai rai nga ma ai. Noah a kasha Shem a kashu Eber (Hebre ga) gaw, Abraham a kaji kawa rai nga ai (N.N 11:14-16).
Abraham hpe kam sham ai Kawa "the father of the faithful" (Roma 4:111), ding hpring ai Kawa ngu nna matu kadoi hkam la sai. Dai majaw, Abraham a aru arat rai nga ninglen matu n kadoi ai ni gaw, dinghpring ai chyeju lam hpe nhkam la lu na lam angnga ai. Abraham gaw Karai Kasang a ga madat let Ura mare (Ur)kaw nna Haran de pru wa ai re nga ai (Kasa 7:2-3).
Haran hte Ura gaw Tigris hte Euphrates hka lapran e rai nna, Mesopotamia (Iraq) mungdan na mare yan rai nga ai. Haran gaw Abraham hte shi a madu jan Sarah a maigan pru hpang ai mare rai nga ai (N.N 12:1-4). Abraham a kawa Terah mung Karai Kasang hta shamyet shanat nna sak hkrung ai wa rai nga ninglen, hpa rai K.K gaw Abraham hpe amyu kaba shatai na Haran nna pru sa na shaga hkrum ai lam hpe gaw chyum laika kae adan aleng nmu lu nga ai.
Abraham hpe K.K shaga ai ten asak 75 ning rai sai. Shi pru sa wa ai ten hta, madat mara ai, kam sham ai hta lai gara de sa wa nga ai hpe shi hkrak nchye ai nga ai (Hebre 11:8). K.K gaw Abraham hte rau re majaw, Hkanan (promise land or Holy land) ngu ai de du nna dai gaw K.K shi hpe du nga shangun mayu ai lamu ga re nga ai ((Tara Jahprang 4:5-8).
Lamu ga nnan de du ai hte rau, shi a shu mashi shu masha ni du hkra dai yang e nga lu na matu K.K a tawn hkungri shacyaw nna chyeju shakawn sai nga ai. (N.N 12:7). K.K hte mung ga shaga nna dai shara gaw Abraham a amyu ru sai ni nga na shara re lam K.K htetmyit hkrum da masai (N.N 13:14-16). Abraham a mying hpe mung (Abram kaw na aAraham ngu nna dai yang e nan galai kau ya wu ai (N.N 17:5, 6).
Abraham a madu jan Sarah mung, Abraham hte10 ning pawng sai raitim, kashu kasha n shaprat ai majaw, Sarah a shingnan num jan Hagara (Hagar) hte she bawk hte na ahkang madu wa hpe jaw kau dat wu ai (N.N 16:1-3).
Abraham shawng na shadang sha shangai sai
Sarah jaw ai ahkang hte Abraham gaw shingnan num Hagar kaw shang yup bawk hte nna shadang sha Ishmael ngu ai wa gaw Egutu mung chying sha hku shangai wa sai (N.N 16:4). De a majaw, Sarah hte Hagar mung num sha re hte maren kanawn npyaw wa masa. K.K gaw Hagar hpe mung shi a kasha a aru arat ni hpe galu kaba shangun na lam shingran jaw wu ai. Ndai Ishmael amyu matu ni gaw dai ni na Arab myu ni rai nna, Abraham a kashu kasha ni sha rai nga ma ai. Islam nawku htung hpe hpaw hpang ai Muhammad gaw Kedar amyu lakung kaw na rai nna, Kedar gaw Ishmael a kasha 12 kaw na langai rai nga ai.
Sinpraw ka-ang mungdan (22) gaw Arabic ga shaga nga ma ai. Ndai mungdan ni malawng wa Islam nawku htung hkan ma ai. Dai ni mungkan hta, Ishmael amyu lakung hta nlawm tim mungdan (35) gaw Arabic ga shaga ai Islam nawku htung hta shang lawm shajang nga masai. Ishmael amyu lakung lama ni garai ndu shang ai ten hta Arab ga shaga ai ni nga nga masai hpe mung chye lu ai. Islam nawku htung chyam bra wa lu hkra ndai Arab ni g w Arabic ga hta madung tawn nna galaw ma ai.
Hagar hpe K.K nsen jaw ai ga gaw dik wa ai zawn rai nga ai. Raitim, Ishmael amyu lakung ni gaw zai ai lau gung kanu zawn prang yang e kadai hpe mung hpa nnawn ai sak hkrung lam hta pra nga lu na gaw mai gaw sha mung nga nga malu ai. Dai majaw, dai ni mateng, Ismael amyu lakung Arab ni gaw dai ni du hkra maigan amyu ni hte pru shang kanawn ai lam hta yak hkak nga ma ai. Arab ni a lapran e pyi shai ai hku nna nga pra na gaw mai gaw sha ding nye shi lu da wu ai.
Abraham a hpang na shadang sha
Ishmael hpe shangai ai hpang (14) ning rai yang, Sarah gaw shadang sha lshangai nu ai. Shi a mying Isak (Isaac) rai nga ai (N.N 17:17). Isak gaw Israel amyu a kaji kawa Yaku (Jacob) a kawa rai nga ai. Dai majaw, Ishmael hte Isak gaw (kawa bung kanu shai) ai shan nau rai ma ai.
Sarah shadang sha shangai ai hte rau, nsen shaja nna ga shaga wa sai. Ndai mayam num hte shi a kasha hpe gawt kau u (N.N 21:8-10) nga shaga hpang wa sai. De a majaw, Abraham gaw myit npyaw lam byin nu ai. Kasha Ishmael hpe mung tsawra nja wu ai. Raitim, K.K kaw na shingran bai du ai gaw, Sarah tsun ai hpe madat u, na a amyu majing gaw Isak kaw na rai na ra ai , ngu sai (kaji 12,13,20).
Ishmael hte Isak a lapran hpa manghkang nnga tim, kawa Abraham a matu mayak kaba rai nga sai. Raitim, Ishmael hte Isak gaw kawa a garan ginhka ai majaw shada nju ndawng manawn masham lam kaba de gale du wa sai. Dai gaw, dai ni mu lu nga ai sinpraw ka-ang mungdan ni a kata byin nga ai mung masa de gayin du wa sai rai nga ai law.
Isak a kasha lahkawng (Isaac's two sons)
Isak mung madu jan Rebekah kaw na kasha lahkawng Yaku hte Esaw marun yan hpe bai lu wu ai. Dai ma yan gaw, hkri tung nna pyi nhkrum ai yan re lam chyum laika sakse gawn dan da nga ai (N.N 25:22). Shanhte a htunghkring nga ai hte maren, shawng shangai ai ma gaw kawa a hkringhtawng aya hpe lu ra ai lam nga malu ai. Chyum laika hku nga yang, Esaw gaw shawng shangai wa ai rai nna kahpu ba rai nga ai. Raitim, Yaku gaw kahpu kaw na dai ahkaw ahkang hpe nam nyan hte kashun la sai lam ka da nga ai. Dai majaw, Esaw hte Yaku yan mung shada hpyen tai ai hpu nau yan rai ma ai (Kaji 27, 29, 34, 41).
Esaw a matu mara Edom, (N.N 25:30) rai nna, Edom a kasha gaw Amelek (N.N 36:12) rai nga ai. Shan nau ni Ishmael amyu hte num jaw num ya kanawn nna Yaku a aru arat ni hte sum nang hkat nga masai. Esaw a kashu Amelek (N.N 36:12) hte Timna gaw Eliphaz Amelek hpe shaprat masai. Ndai gaw, Esaw a madu jan Adah kaw na matu mara rai ma ai. Ndai Amelek ni mung, Yaku a aru arat ni hte hpyen hku nga pra wa ma ai (Pru 17:16). Hpaji ninghkring ni law law wa, dai ni na Palistina masha ni gaw ndai Amelek lakung lama ni hkrai rai nga ma ai nga ma ai.
Israela ngu ai de bai gayin yu ga. Tsa ban 19 htum wa maga de she, myu tsaw mung tsaw ai Jews ni Israel lamu ga de bai ginhtang wa nna rawt malan amu hta da kring da lang rai wa masai. 1917 ning hpang daw hta ndai ginra ma hkra hpe British ni uphkang kau masai.
British maigan hkringmang du Arthur Balfour kaw nna lamu ga masat ya na lam tsun wa sai. Raitim, Arab mungdan ni ningdang kalang galaw masai. British ni up ai shaning 30 ning laman, Israel ginra hta Jews ni grau grau law shanu wa masai. 1947 ning, UN Resolution 181 hte maren, Yeruslem gaw International UN-administratered city rai nna, Jewish state hte Arab state hpe ginhka kau da ya masai.
Jewish mungdan ngu nna May shata 14-15, 1948 hta ndau dat masai. Dai ten, Jews amyu ni wan mi pyi nhpring ma ai. Kade nna yang Arab mungdan (5) Lebanon, Syria, Saudi Arabia, Jordan hte Egypt ni gaw Jews mungdan hpe jawm gasat wa masai. Jews ni awng padang dip lu ma tim, gaw mai gaw sha gaw sharaw wan zawn hkrawn hkru taw nga sai. Majan sharaw wan gaw 1956,1967,1973, hte 1982 ni hta grau ja nga sai. Arab myi tum hta, Jews ni lamu ga madu nna nga pra nga ai hpe nngawn masai. Shanhte a myi hta zai bru rawng ai zawn katum nga malu ai. Dai ni du hkra Jews masha law malawng wa maigan mungdan ni rai nga ai USA, Russia hte Europe ni hta naw nga jawng nga ma ai law.
Sunday, 11 December 2011
Mung Masa Myi Pai (One Blank Politics)
Ethnic minority groups (135) nga ai Myen mung hta, lu ra ai tinggyeng ahkaw ahkang ngu ai ga baw a majaw, masha shagu a shinggyim sari sadang hpe gaw de la lu na ginjang mi nmu lu mat sai. Mungdan a ahkaw ahkang jum da ai ni mung yawng a matu myit nna galaw ga ai nga tim tang ndu, tinggyeng ahkaw ahkang hpyi ai myu kaji ni mung myit nkup rai nga ai. Dai majaw, sadi ndung ai hte shagri nkung ai yan a sumtsaw hkrun lam zawn, mung masa myi pai ngu ga baw dat mayu nngai. Asuya gaw sadi ndung ai sha nrai, amyu kaji nkau mi hpe mungdan a hpyen majing hku pyi masat wa nga ai.
Grau nna, 2008 ning, MUNG HPAWM GAW DA TARA pru wa ai kawn gaw, myu kaji ni yawng, gaw da tara hte maren mung masa galaw na kun? (or) mungdan asuya hte hking shingjawng nna naw gasat na kun ngu ai de mung masa lahkam htawt nga sai. Gumsan Magam Thein Sein wa hku nna gaw, 2008 ning a MUNG HPAWM GAW DA TARA hpe makawp maga mung ra, myu kaji ni a ga hpe madat mung ra, lapran masha ni a tsun garu ai hpe saboi de shadu na kun ngu ai hpe mung dawdan ra lu ai. Amyu kaji (Jinghpaw) ni mung, 2008 ning MUNG HPAWM GAW DA TARA a kata hku mung masa n jahta na, 1947 na PANGLUNG GA SADI hku sha mung masa jahta na lam tsun nga ma ai. Dai sha nrai, gap hkat shawng jahkring nna mung masa jahta na ngu ai Myen asuya hte mung masa shawng jahta nna gap hkat jahkring na ngu ai KIO a manghkang mung, ran la na yak na zawn rai taw nga sai. Dai majaw, Jinghpaw ni hte Myen asuya gaw, nbung ai mung masa hka li langai hpra hpe dan dan leng leng jawn nga masai.
Mungdan asuya maga hku nna mung 2008 gaw da tara hte maren, mungdan hpe ningbaw ningla ai hta dakring da lang makawp maga ra nga lu ai. Dai majaw, ya hkyak hkyak byin nga ai (Jinghpaw hte Myen) majan nhpan lam gaw, lai wa sai shaning law law hta byin ai hte grai shai ai ngu yang nshut nga ai. Jinghpaw hpe gasat ai gaw maigan wa hpe gasat ai zawn, asuya hku nna n gun katsing dat ai majan de mai gale wa lu ai. Ndai majan gaw, mungdan kata na civil war hku sha nrai 2008 gaw da tara hte maren, Myen asuya hku nna dang hkra gasat nan gasat ra ai hpyen majan hku mung mai shading la nga lu ai. Dai majaw, jam jau hkrum ai ga jarit mayan na hpu nau ni hpe karum la na hte mung masha re majaw makawp maga la na lam yak nga lu ai.
Mungkan mungdan ni a man hta chyawm gaw, "Individuals and organizations in the nation that have different views from the government should not take account of disagreements. Work with us for common goals in the national interests. Myanmar will be developed soon if people are united and work hard", nga nna tsun nga ai. Dai majaw, gara maigan mungdan ni mung, Jinghpaw ni a mung masa majan hpe "Wait and See" (marang hpungtun hpe la kau ai zawn) yu shalai kau na grau htuk manu dum nga ma ai. Nau nna yang wa shabawng sip rai mat na re, ngu tak sawn shara rai nga malu ai. Raitim, KIO ni a shaning (60) na sai rawt malan labau hpe gaw hkrak nchye ya masai. 2008 gaw da tara hte maren, Jinghpaw gaw Myen mungdan a hpyen majing sawn yang 2008 constitution article 20 (e) hte (f) hte maren ahkyak la mai nga ai.
Dai majaw, Jinghpaw mung masa hpe ga baw galai kau ra na kun? ngu ai gaw myit yu shara rai nga ai. 2008 ning MUNG HPAWM GAW DA TARA hta nshang lawm sai majaw, Jinghpaw gaw Myen mung hta nlawm na ang nga sai. Ngai myit hkap ai daram lawu na lam ni gaw koi yen nmai ai manghkang rai sai.
1. Myen Gumsan Magam hku nna:
a. 2008 ning MUNG HPAWM GAW DA TARA hpe makawp maga ra na rai nna, dai tara hte nhtan shai ai yawng hpe Tara jeyang ai hku nna mung, mungdan a hpyen hku nna mung masat nhtawm ging dan ai dam ari hte degree hpe hkam la shangun na ra nga ai.
b. 2008 ning MUNG HPAWM GAW DA TARA hpe gram ra yang mung, laknak lang ai hpung ni a tsun dang rang ai hte gram mai na kun, lata da hkrum ai tara shang mung masa party law malawng a myit hkrum ai hte sha mai gram na kun (shing nrai) Gumsan Magam wa hku nna mung shi ra ai hku gram kau mai na kun gaw ahkaw ahkang nga ai ni a lata hta zawn rai taw nga ai.
c. Shaning (50) hta shawng na Gumsan Magam tai ai Thein Sein gaw, mungdan hpe Democracy ladat hpring hpring hte woi awn na lam naw tsan gang nga lu ai. Mungdan masha law malawng a nga sat nga sa kyang lailen myit nkung ai hpe yu ra ai sha n ga, yi hku wan n ga zawn up rawng nga ai hpyen asuya salat garai nkawp ai ni hpe bawp nem ra nga ai. N sang daw yang, hpyen ningbaw ni kawn aten n lata ai mungdan a ahkaw ahkang hpe bai mai magra jum kau lu nga ai.
d. Panglung ladat hpe hkrang shapraw na matu yak hkak ai lam nnga tim, 2008 MUNG HPAWM GAW DA TARA hte nhtan nshai ai hku sha mai galaw ai rai yang, galaw na raitim mung masa dat kasa ni a kata kaw sha bai galaw ang nga ai. Dai hku galaw na rai yang, laknak lang ai sha n ga, 2008 ning MUNG HPAWM GAW DA TARA a shinggan hku nna shang lawm lu na lam hpaw ya lu na nre majaw, Jinghpaw ni a mung masa hkrun lam hpe da sang myit ra ai hte dawdan ra nga lu ai.
e. Gumsan Magam kaw nna Mali hka madim zawn re ai arang kaba hte ga sadi tawn da ai hpe pyi jahkring kau dan ai shi a mung masa gaw gap lam hpe yu ai shaloi, KIO hte mung masing masa mi n-ang tim, mungdan simsa ai de woi awn shadu mai na rai nga lu ai majaw, wait and see ngu ai gaw Gumsan magam wa a dawdan ai hpe tsun ra na zawn rai nga sai.
f. Mungkan a man hta shakawng dan mayu ai Myen mung Democracy ngu ai a majaw, UN hte human right hpung ni, kaga US mungdan kawn hkawt amyu kaji ni a ntsa majan naw byin ai hpe tsun anyam bun ai hpe mung Gumsan magam wa kade hkam lu na kun? ngu ai hpe sawn shalawm yang gaw, kade nna yang KIO hte Myen asuya lapran simsa wa lu na kun ngu mung yup mang mu shangun mi ai.
e. Gumsan Magam kaw nna Mali hka madim zawn re ai arang kaba hte ga sadi tawn da ai hpe pyi jahkring kau dan ai shi a mung masa gaw gap lam hpe yu ai shaloi, KIO hte mung masing masa mi n-ang tim, mungdan simsa ai de woi awn shadu mai na rai nga lu ai majaw, wait and see ngu ai gaw Gumsan magam wa a dawdan ai hpe tsun ra na zawn rai nga sai.
f. Mungkan a man hta shakawng dan mayu ai Myen mung Democracy ngu ai a majaw, UN hte human right hpung ni, kaga US mungdan kawn hkawt amyu kaji ni a ntsa majan naw byin ai hpe tsun anyam bun ai hpe mung Gumsan magam wa kade hkam lu na kun? ngu ai hpe sawn shalawm yang gaw, kade nna yang KIO hte Myen asuya lapran simsa wa lu na kun ngu mung yup mang mu shangun mi ai.
2. KIO maga hku yu yang:
a. KIO gaw, 1947 ning Pang Lung ga sadi hpe npawt da ai mung masa hku sa na rai yang, 2008 ning MUNG HPAWM GAW DA TARA hte hpa nseng sai majaw, KIO a mung masa jahta na asuya hpe dai ni 2011 ning hta tam nmu rai nga ai.
b. 2008 ning, MUNG HPAWM GAW DA TARA hta nshang lawm sai majaw, mung masa hpe parliament hta nmai jahta mat sai. Dai majaw, KIO gaw mungdan a gawda ai tara a shinggan kaw nga nga sai re majaw, asuya hku nna majan gasat na myit yang, ladat amyu myu hte dang hkra gasat na hpe myit ung ang na lam nnga nga ai.
c. KIO a mung masa lam ga baw galai na (or) majan hta dang hkra gasat na ngu ai hpe lata la ra na zawn rai nga ai. Raitim, Gumsan magam wa lama na dan dawng ai mung masa hpe gaw de mayu yang chyawm gaw, dai daram wa yak na nrai. A kajawng sha simsa lam mung masa jahta saga law nga nna Gumsan magam wa lama woi laprawng wa yang, KIO gaw ready rai sai kun?
d. Mung masa ga baw galai na nga yang:
d.1 Munghpawm Federal mungdan gawgap ai kaw na Wunpawng Gumrawng Gumtsa Mungdan gaw gap na ngu ai hpe adan aleng hkrang shapraw jai lang ra sai. Raitim, masha n gun, majan lang arung arai, hpaji hte lam magup hta grai naw gawng kya nga ai majaw shu a rum gumhtawn sha n gwi yang gaw yak hkak la nga ai.
d.2 W.P Gumrawng Gumtsa hpe gaw gap na rai yang, Wunpawng mungdan ngu ai a malai Jinghpaw mungdaw nga mungchying sha yawng hpe ginlawm nna gawgap ra na rai nga ai.
d.3 Jinghpaw mungdaw nga mung chying sha hpe madung tawn na rai yang (e.g Yangon , Mandalay hkan nga ai Jinghpaw ni hpe maga nga na malai, Jinghpaw mungdaw kaw nga nga sai Sam, Myen, Miwa hte Gala ni hpe shawng maga la ai) mung masa de galai la lu ra nga ai.
d.4 Jinghpaw mungdaw shanglawt ai lam gaw, mungkan hta kajai gumhkawng wa nga ai shinggyim masha langai a lu ra ai ahkaw ahkang hte lu ging ai sak kan bau lam hta wang lu wang lang rai nga lu na hkam dahka jaw ya ai npawt nhpang tara hpe ka da nna garan jaw da ra na rai nga ai.
d.5 Mungdaw shanglawt lam gaw laknak lang ai sha nrai, myo mare, jawng, yi sun hkau na masha yawng a myit mang yaw shada lam bung ai de rau sha nga lu hkra makawp maga ya ai grin lam tara hte rai ra na rai nga ai.
Lahta na zawn ndung nchyan hku hkrawt shalai dan ai nye a MUNG MASA MYI PAI ningmu hpe ginchyum dat ga nga yang, amyu langai hta maju jung ai rawt malan lam yan kaw nna, amyu nbung tim myit mang bung ai shinggyim wuhpawng (geographical) hpe madaw gaw de ra ai ngu ai hpe shingna htawng dan mayu ai sha rai nga li ai law...
Thursday, 1 December 2011
EU Mang Hkang: Germany Gaw Salang, Chyum Laika Hku Hkrak Ang
EU mungdan ni sut masa brengbru nna zang ayai na rum mahka kaw du nga sai. Grau nna mungdan ginsa Italy, Grace, Spain ni gaw EU sut a sari mun sharun ya ai zawn rai nga ai. Dai majaw, EU mungdan ni gaw makai naw hkak na a ni? (or) kadai wa woi awn la na kun ngu ga san san shara tai nga sai. Mungdan langai a shakut shaja lam gaw uphkang lam, lawt lu lam, shinggyim ahkaw ahkang hte awmdawm shanglawt sha nrai, grin ngang ai sut masa hpe jawm gaw sharawt da na mung ahkyak kaba rai nga ai lam sakse rai nga ai.
Ndai zawn EU mungdan brengbru wa ai ten, Germany gaw gawk shinggan kaw zuphpawng galaw nna ndai EU sari kaning di hkye na lam myit nga ai. Kaja wa, Germany mungdan gaw EU kata wut shadaw kata na hpri tawng zawn rai nga ai. Kaga mungdan ni yawng ga ayai mat tim, hpri gaw ngam na lam nam nyan shi hta nga nga lu ai. WW1, WWII hpe shi woi grang nna EU mungdan shangai wa na hpe mung salung sala tai hpajau hpala galaw nga ai. Lam mi hku tsun ga nga yang, Germany gaw mungkan langai hpe madu mayu ai nam nyan nyan ai grai na sai. Dai majaw Franch gumsan magam Nicolas Sarkozy gaw Germany hte Franch lama EU na pru mat yang European ngu ai gaw nsa hkoi sana re, nga ai. Ndai lam ni ma hkra mung Chyum Laika a htoi tsun da ai hte hkrak ang na lam lawu na hku hkrawk gajam yu mayu nngai.
Chyum Laika hta htoi da ai ladaw gaw, "mungkan ga nnan lat kaw nna ya du hkra n byin yu ai hte hpang de mung n byin lu na ru tsang kaba gaw, dai shaloi e byin pru na ra ai. Dai nhtoi ni hpe n shagying kau yang gaw, gade a hkum shan mung n lawt lu na ra ai; rai ti mung, lata la ai ni a matu mara, dai nhtoi ni gaw gying wa na ra ai" (Mahte 24:21-22; Daniela 12:1; Yeremia 30:7)).
Daniela hte Shingran laika gaw mungkan a jahtum daw hta hkawhkam lai lang ai mungdan ningbaw ningla ni byawng mat wa na lam ni mung law law tsun da nga ai. Dai gaw dai ni Europe hte dingdung Africa hta nyet nlu ai Democracy mahkrai htan nga masai.
Europe a sumsaw (zaw)
Europe mungdan ni gaw mungkan a sut masa panglai hta hpungla ja ai shara rai nga ai. Sut su ai hte nga pyaw ai mungdan ni ngu masat da sai. Masha a nga pra madang mung tsaw nga ai. Lai wa sai Europe majan kaba ni hta Germany gaw wut shadaw kata na hpri tawng tai lai wa yu sai. Dai ni United States of Europe ngu ai de pyi shingran hkrang soi da wu ai. Ndai hkrang hta Germany mungdan chyu sha Europe ting hpe woi awn na ja gumhpraw, hpaji hte masha atsam nga ai lam sawk dan wa masai. Ndai hku yu ai shaloi, Germany gaw Europe a salum tai nna European mungdan hpe tsa ban 21 prat lai hku up hkang mat wa na yup su sun nga ai. Dai majaw, Germany gaw kalang lang yup dam dam ai zawn, kalang lang yup su sun ai zawn ga shaga nga ai.
European mungdan hpe jum ai gaw Euro gumhpraw rai nga ai. Germany gaw Euro hpe jum da lu wu ai. De a majaw, Germany hta lai EU mungdan ni gaw Euro hkum pa nawng hta lup wa nga ai. Hkye la madu gaw Germany hta lai kaga nnga sai. Hkye la madu tai na Germany gaw United States of Europe hpe uphkang na de bai gayin du wa nga ai. Roman Empire ga garan wa ai lam mung ndai masa hte nau nshai nga ai (Shingran13:1-8; 17:8-18; Daniela2:37-45,37).
Matut sawk mayu ai ni:
1. Germany is the only country with a large enough economy and population to achieve that control ("Germany's Choice: Part 2," July 26, 2011).
2."Euro Unity? It's Germany That Matters," The New York Times, March 9, 2010).
3. The answer is Germany (John Eatwell, "Euro Vision," Sept. 5, 2011).
4.Germany's Euro Question," Sept. 10, 2011.
5.Greece Slips Further, Sept. 9-11, 2011.
Thursday, 3 February 2011
Egypt hte Arab kata na Israel Mung Masa Myit Jut (Egypt Riot and Middle East in Arabs)
2011 January 7 Friday kyu hpyi hpawng hta, sara wa (clergy) tsun ai, "Islam would survive Israel's ground and air attacks on Gaza. He likened the world's Muslim population to a human body, Palestinian suffering in Gaza was like a limb undergoing trauma and injury. After the sermon, hundreds of men and boys streamed into the square, chanting what could only be politely described as anti-Jewish slogans, banners in support of Gazans were unfurled and the loud street protests began. See http://worldblog.msnbc.msn.com/_news/2009/01/09/4376708-anti-israel-demonstration-in-egypt-turns-violent.
Egypt na Cairo kaw marai 50 jan a Anti-Israel demonstration gaw mungdan kata kasu kabrawng lam shabyin hpang dat sai. Ndai demonstration gaw, democracy nsen de gayin du wa nna mungkan a man e htap htuk ai mung masha ahkaw ahkang nga mu nga mai lam hpe yaw shada ai de gale du wa sai.
Ndai gumlang hpung hpe Israel a mung masa myi jut hku yu ai shaloi tsang shara byin nga ai. Dai majaw, Natanyahu gaw, Mubarak hpe, gumlang hpung ni hpe dang hkra uphkang na n gun jaw dat ai lam shiga ni hta mu hti na saga ai. Egypt asuya gumlang hpung gaw, maga mi hku nna Democracy ra sharawng ai mung masha ni hpe n gun lu shangun nga ai. Raitim, maga mi hku nna gaw, mung masa nnan ningbaw nnan galai nna byin pru wa na mung masa mahtai hpe sawn yu yang myit tsang shara tai shangun nga ai.
Egypt na Cairo kaw marai 50 jan a Anti-Israel demonstration gaw mungdan kata kasu kabrawng lam shabyin hpang dat sai. Ndai demonstration gaw, democracy nsen de gayin du wa nna mungkan a man e htap htuk ai mung masha ahkaw ahkang nga mu nga mai lam hpe yaw shada ai de gale du wa sai.
Ndai gumlang hpung hpe Israel a mung masa myi jut hku yu ai shaloi tsang shara byin nga ai. Dai majaw, Natanyahu gaw, Mubarak hpe, gumlang hpung ni hpe dang hkra uphkang na n gun jaw dat ai lam shiga ni hta mu hti na saga ai. Egypt asuya gumlang hpung gaw, maga mi hku nna Democracy ra sharawng ai mung masha ni hpe n gun lu shangun nga ai. Raitim, maga mi hku nna gaw, mung masa nnan ningbaw nnan galai nna byin pru wa na mung masa mahtai hpe sawn yu yang myit tsang shara tai shangun nga ai.
Labau nhtang yu yang, sanit ya majan a shawng e, Israela mungdan gaw Arab mungdan ni shinggrup da ai lapran kaw jahkyawn hpawng ka-ang na sagu zawn rai nga ai. Arab mungkan gaw, Israel hpe atsai ahkut kau na matu, Egypt, Syrian, Jordan hte de a shingdu kaw Iraq, Algeria, Kuwait, Sudan ni rai nna n gun kahkyin masai. Lak nak dum tai ya ai gaw Russia rai nga ai. Syrian hpyen hkringmang daju Hafez gaw, May 18, 1967 hta: As of today, there no longer exists an international emergency force to protect Israel. We shall not complain any more to the UN about Israel. The sole method we shall apply against Israel is total war, which will result in the extermination of Zionist existence, nga nna mungga hpaw sai. Dai majaw, June 5, 1967, jahpawt 7:14 hta Israel hpyen nbungli 12 hte sha Egypt pilot ni manap shat sha nga yang htim gasat nna majan hkyen nga ai nbungli 300 nat kau mu ai. Dai shani nan Jordan, Syria hte Iraq nbunli ni ka-ang hkup, hka rang dap hpyen hpung chyen mi hpe mung jahten kau ya mu ai. Majan ngut ai shaloi, Israel majan nbungli 200 hta na 46 hten mat nna masha 115 si sai. Egypt masha 15000, Syria 2500 hte Jordan 800 si masai. US mung Israel maga tsap nna 777 si lawm masai.
Ndai zawn re ai majan bai nbyin hkat hkra myit hkrum ga sadi hpe March 26,1979 hta Egypt hte, October 26, 1994 hta Jordan hte, tsam mari jawm ka tawn masai. Syria hte Israel gaw, dai ni du hkra wawn jahten kaw jawn ai zawn hkrum dat nhkrum dat rai nga ai. Jordan hte mung Israel gaw kahkau hpe kam ai daram sha naw rai nga ai. Egypt hte kaga Arab mungkan ni mung n gun pawng na nga ga sadi ni jawm tawn da shajang nga ma ai.
Dai majaw, Israel a matu Egypt hte tawn ai simsa lam gaw, Israel hte Arabs hte tawn ai zawn byin nga ai. Kaga Arabs ni mung Egypt a woi awn ai hpe manu shadan nga ma ai. US mung, sinpraw ka-ang simsa wa lu na matu Egypt hpe jum ra ai lam mu wu ai. Maga mi hku nna Israel hpe makoi magap ai ladat hte maga nga ai. Dai majaw, Egypt hpyen masa hta US shang lawm nna shaning shagu US$ 1.3 billions ma hkam nna simsa nga pra lu na arang bang nga ai.
US hte Israel a mung masa myi hku yu ai shaloi, Egypt hta gasu nga ai Friends of Muslim (Muslim Brotherhood) http://www.bbc.co.uk/news/world-middle-east-12313405 ni ahkang lu wa yang, Arabs mungkan bai asak rawng wa nna Muslim ni shada kahkyin gumdin let, Sinpraw ka-ang ni Israel hpe shadut shagyip wa na kun ngu ai gaw, myit yu shara rai nna, Mubarak a du magam lai hta grau hkrit hpa tai nga sai. Raitim, Mubarak hku nna ndai mabyin hpe kade daram hparan lu na gaw, prat a gam maka hpyi ai hta mung hkan na sai nhten. Mung masha lan lak gaw, ndai lam hpe myit yang myit na, woi awn ai ni a mungkan gaw panglai ntsa sanghpaw jawn ai zawn kaga shara kaw she rai nga na nrai ni??
Tuesday, 25 January 2011
Democracy hte Myen Mung Masa (Democracy and Myanmar )
Democracy ngu ai a madung nam nak hpe, English hku lawu na hte maren shawng shaleng mayu nngai.
1.The basis of Democracy is based on secularism. Secularism that allowed the person to be freed; free to live, free to choose, free to express, free to work as long as you are not breaking the laws, all laws.
2. The fundamental of the Democracy is freedom and liberty. We all born free, all born equal. The community should accept all human being as equally regardless of nationality, color, religion, men and women, children and aged.
3. There can not be or would not be establish the Democracy in the country where the religion doctrinal is influenced, patriotism and nationalism is occupied. And Democracy cannot brings into the country by outsiders, the West or white people rather establish by own understanding, in practice and follow daily bases created by own accord.
Saturday, 11 December 2010
Myen Mung a Mung Masa hte Nye a Ningmu (Burma politics and Me)
Myen mung kata mung masa nru nra byin ai nye a prat pyi jan sai. Masha ni e tsun dan ai ningmu ni hte nye a mahkrum madup mung law la sai. Kadai tsun ai jaw nna kadai myit ai shut nga ai kun sung sung myit yu ra wa sai. Nkau mi gaw amyu kaji (ethnic minority) ni tara rap ra lam nlu la ai majaw mung masa nzim ai re nga ai, nkau mi gaw Myen amyu ni mung shawa a ntsa rang rup ai majaw re nga ma ai. Nkau mi bai rai jang, Hpyen asuya a la-ba ka-up mayu ai jasat a majaw re nga nga ma ai. Shanhte mung myu tsaw dinglai ai kun ngu ngai myit la nngai. Read..
Subscribe to: Posts (Atom)


text: Shiga gaw, ya yang Majan shiga kahtet kamawt zim nga ai raitim, Tai ni anhte hpe nat galaw shapoi ai gaw n sim n sa rai nga ai lam chye lu ai. MKA mare kaba kaw, shanhte a Share Shagan mazut dik ai numla ni hpe lawk mi hta marai 5 hpra lit jahkrat aming jaw da ma ai da. Dai kaw na accident grai byin jat ai, Jinghpaw ma ni tsa lu nna shada nhkyi hte galun sat hkat ai manghkang du hkra byin ai lam ni nga ai. Shanhte nat Tsadan bungli galaw ai lam grai awng dang nga ai majaw, anhte gaw akyu hpyi laknak grau shagreng ninghkap ra ai hku re.


text:
January (6) bat Manga
Jinghpaw Mungdaw Sumpra Bum Modo lam mayan, Hka Garan mare kaw du nga ai Putao Byu Ha kata na hka-la-ya (138) Dap Up Major Myint Tein woi awn ai npu na hpyen hpung n-gun (40) jan gaw dai ni Hka Garan mare Lapran Tsang Jawng yu ai ten Jawng ma kaba ni hpe Porter lahkawn la ai lam na chye lu ai. Marai kade lahkawn la hkrum ai lam hkrak n chye ya lu. Mare kata na ramma ni hte la wa ngan ni yawng 4/ 1/ 2012 ya shana nam de hprawng makoi mat ai hpang jawng ma ni hpe dai zawn galaw wa ai re lam na chye lu.
(Sumla: hka-la-ya (138 ) Tat Yin Mu Myint TeinDing dung ginwang Shiga jaw ai


text:
Hkawp hkungga tsaw ra ai; myitrum manang ni hpe, daini na, “ 21 &mpkokwÅHusrf;” ngu ai Myen ga shagawp ningnan hpe bai shagun dat ai yaw. 18.ya shani gaw, Mungmasa lam man hkrum bawng ban sana re majaw, Tai ni grup grup gra gra kachyawn jawng taw nga masai. Raitim, KK she lit la gasat taw nga ai re majaw, “ Shanglawt Tsing” ni kachyi pyi masin n kahpra ma ai da. Tai ni gaw, tara n tara hpa n seng ai; Mungkan kaw na kade jahpoi asawng yang asawng, “Laiza lu zing jang rai sai” ngu, gumrawng nga ma ai da.
JIC : Read more+++click on


text:
Myitrum Manang ni, Hkayabum shiga mabyin loi mi jahta
dat ai yaw. 26.1.2013 shani M ni Hkayabum lung du mat ai raiyang, lu
ntsin (lu hka) n mai byin ai majaw, nhtoi hti nna n lu nga ma ai; ya
yang dai shara kaw M mung n sin dung, KIA mung n nga rai; KIA ni lu sha
da ai kawksing kawksawng, Cocacolar kawp, hpawtsawng hpawtsang ntsin
palastic ndum ni hte palastic sawk sawk sumbu, shantau lapau angaw angam
maza mala ni sha, ngam jawng taw nga ai da. M ni gaw, myutsaw Brang ni
yen kau da ai hpang, Gaja tak kaba rai lung wa yu yang, myutsaw Brang ni
hkap ninghkap ai gaduk ni wa dawng dawng daram ram sha sung ai sa mu
nna mau ai hte, dai lusha maza mala ni hpe wa yu nna, " Ndai KIA ni gaw
lungseng madu ni re majaw, majan pa e pyi ndai zawn ntaw ntsang mu mu
mai mai agrung awang sha nna she asak hkrung lu nga ma hka! " ngu nna,
maroi nni bu ma ai da oi. Ndai shiga a majaw kan she machyi hkra, mani
kau ga ai. Kalang lang gaw ndai zawn mung, KK gaw mani kre shangun mung
chye nga a hka! ngu,
chyeju shakawn let,
JIC
P.S/ Myutsaw Brang ni hpe, hpa rai gaduk sung sung n htu myit ni? ngu
san yang, sung sung htu yang ahkyak jang gumhtawn pru yak ai n mu i nga
ma ai.
Aw! rai na ma ai; gaduk htu lagawn nna ngu n wam shatan sai oi.


text:
--------------------------------
PYILAN:- Dai ni na mali nhtoi kaja hta nam-up sa jahta lawm ai myitsu salang ni gaw nam na ashu ashan malen pyen u ni hkrai rai ga ai. Raitimung, grup yin kaw shanu nga ai shinggyim myusha ni a matu mung malawm magawm myit shalawm ya ai jasat hte ningmu garan kachyan hkat ga, ngu mayu ai. Shanhte a ntsa myit tau ya ai shawang myit hpe anhte shawng madun lu ai rai yang aten galu hta ngangkang ai jinghku jingyu ni byin tai wa lu na re.Ganawn mazum lam hta anhte gaw kadai hpe mung masu magaw, roi sha, mya sha ai akyang n rawng ga ai majaw dai zawn re akyang rawng ai ni hpe ja ja ninghkap ga ai. Mungkan chyam pyen hkawm nna hkaja wa yu ai shaloi, masha nkau gaw matse labye myit hte kaga amyu ni hpe roi sha, shamyit kau wa masai. Tara kade n lang timung, roi sha katut ai ni mahtang yak ai hpe jan lu ai lam n nga, magrau grang ai myit n rawng, Karai Kasang hpe malap mali re ai ni chyawm gaw mungkan kaw shanhte a myusha lam yan shamat sha kau ai amyu mun sen lam nga wa masai.
Myenmung a labau kaw Pyu, Kanyan amyu ni nga wa ai lam mu wa yu sai raitim shanhte gaw myit kya ai hpan ni re majaw shanhte a amyu hpe Myen ni a kata de shabyawng bang la kau hkrum manu ai. Dai hte maren moi shawng de lawu ga na masha bawsang nkau hpe Myen amyu de shabyawng la lu magang sai shaloi, British ni Myenmung hpe sa zing la ai marang e, shanhte a amyu mying bai danhkung wa lu masai. Raitimung Myen asuya gaw, sai kaw nan matse labye myit rawng nga ma ai majaw shanglawt lu ai shani kaw nna bum nga masha ni hpe shamyit kau na masing bai lang wa ai hpe dai ni na ten hta asan sha jawm mu nga ga ai.
PRANGTAI:- Salang Pyilan a ningmu hpe tsepkawp madi shadaw ai. Ja chyum laika kawYuda amyu ni gaw shaning tsa lam mayam amyu byin wa ma ai hta n-ga, mungkan majan lahkawng ten hta German Nazi hpyen ni e, kade sat sharu kau hkrum wa masai raitimung, magrau grang ai myit rawng nna tinang a amyu hpe manu tawn makawp maga wa let, Karai Kasang kaw ngangkang ai kam sham myit hte manoi manat wa ma ai majaw hpang jahtum shanhte gaw ngangkang danhkung ai mungdan gaw-gap la lu masai.
Gen. Than Shwe myit lawm ai hta hkan nna, Liberation Tigers of Tamil Eelan (LTTE) rawt malan hpung hte KIO a shingdu lam hpe gindaw yu ga. LTTE hpe 5 May 1976 shani Velupillai Prabhkaran woi awn hpang wa sai. Grup yin kaw na jawm madi shadaw la ai madang hta hkan nna LTTE gaw nbungli kade, nammukdara lai di ai sanghpawli kade, maigan mungdan hkan na laknak ntaw ntsang kade mari lu ma ai. India kata kaw hpyen training dabang 32 hpaw nna hpyendap hpe shachying wa ma ai marang e, hpyen n-gun sen lam maden wa lu ma ai. Dai zawn rai n-gun kaba wa ai hte maren, shinggyim masha ni n ra ai hta n-ga, Karai Kasang n ra ai bungli ni galaw wa masai. 1991 ning hta chyeju madu rai nga ai Indian Prime Minister Rajiv Gandhi hpe gyam sat kau ai zawn, 1993 ning hta tai hpyen rai nga ai Sri Lankan President Ranasinghe Premadasa hpe mung gyam sat kau masai. 378 lang suiside attack galaw ai kaw nseng n ang ai mungmasha ni a asak law law si hkrum wa masai. LTTE gaw shawng nnan awmdawm ahkaw ahkang lu na matu gasat wa ma ai raitim, 2002 kaw Regional Autonomy madang de shayawm nna asuya hte bawngban ai kaw Norway mungdan gaw mediator hku shang lawm ya wa sai. Raitimung, lawhpa ai ni gaw, lu nga sai hpe sum kau chye ma ai rai nna, majan bai matut gasat wa masai.
Dai kaw nna India hte USA lawm ai mungdan 30 jan gaw LTTE hpe terrorists hku masat kau nna LTTE hpe madi shadaw wa ai masing dawm kau let Sri Lankan asuya hpe mahtang garum madi shadaw wa masai. Mungdan nkau kaw na majan hpaji ninghkring ni mung shang lawm wa masai. Shing rai Sri Lankan asuya gaw n-gun kaba, hpaji kaba, zai ladat kaba hte gasat bang wa ma yang, LTTE gaw 26 ning tup n-gun kaba hte gasat wa ai hpang 16 May 2009 shani naw ngam nga ai hpyen hpung marai 11,664 gaw tsep kawp laknak jahkrat ai hte asum hkam kau manu ai.
Dai zawn rai n-gun kaba ai rawt malan hpung hpe asuya kaw na tsep kawp dang kau lu ai hpe mu ai shaloi, Than Shwe gaw na chying myit sharawng nna Sri Lankan de sa nhtawm asuya hpyendap lang ai ladat ni azin ayang hkaja la nna dai ni na ten hta KIO hpe gasat ai kaw wa lang nga masai.
Dai ladat ni gaw;-
1. Rawt malan hpung hte mungmasha a lapran kaw kaning re ai matut mahkai lam mung n nga hkra ladat myu hkum sumhpa hte shingdang kau ai.
2. Rawt malan hpung shada a lapran, mungmasha shada a lapran, rawt malan hpung hte mungmasha a lapran kaw shada ntsen, nju ndawng lam byin pru wa nna kahkyin gumdin lam hten run mat hkra jut shagu kaw sumprat hkan bang, shang shalau ai.
3. Mungmasha kata, rawt malan hpung kata kaw shiga hkum sumhpa shang la ai.
4. LTTE a ja gumhpraw shang lam yawng hpe hkan jahten pat shingdang kau ya ai.
5. Majan hta lahkam langai a hpang langai zing la lu ai shara ni hta hpyen hpung jahkrat wa ai.
6. Mungmasha ni myit daw myit hten nna n jan lu hkra roi rip dam ari jaw ai hta n-ga, shanhte a ja gumhpraw arung arai, u wa yam nga, yi sun hkau na ni zing la ai majaw mungmasha ni gaw asak lawt lu daw rawt malan ginra de hprawng shang hkra galaw ai.
7. Dai ginra de lu sha nshang hkra grup yin hkarang lam, hka lam yawng hpe pat shingdang tawn nna, media hku LTTE hpe jawm jahpyak ai nga yang sumtsan mungdan hkan du nga nna shata shagu jawm garum nga ai jinghku ni a myit hta mung terrorists ni hpe n kam garum ai myit rawng wa hkra galaw ai.
8. Hpyen hpung ni lu malu laknak kaba ni hte shani shana marang htu ai zawn sharu bun ai. Helicopter, jet nbungli ni rocket, bawm ni hte sharu bun ai nga yang, mungmasha ni gaw kawsi hpang gara myit daw hten, awai la n lu sai hpe mu ai rawt malan hpung a myit mung hkan daw hten mat hkra galaw ai. Hten run mat ai myit hpe sharai la nlu sai majaw hpang jahtum LTTE gaw aten galu arang shaw ap nawng wa ai hpyen hpung ni a asak, myusha ni a asak yawng kaman lila asum hkam kau shangun ai. Mahtai gaw ngangkang ai myit hpe shayawm kau ai hta n-ga, hpan wa madu Karai Kasang n lawm ai majaw sum mat masai.
1. Rawt malan hpung hte mungmasha a lapran kaw kaning re ai matut mahkai lam mung n nga hkra ladat myu hkum sumhpa hte shingdang kau ai.
2. Rawt malan hpung shada a lapran, mungmasha shada a lapran, rawt malan hpung hte mungmasha a lapran kaw shada ntsen, nju ndawng lam byin pru wa nna kahkyin gumdin lam hten run mat hkra jut shagu kaw sumprat hkan bang, shang shalau ai.
3. Mungmasha kata, rawt malan hpung kata kaw shiga hkum sumhpa shang la ai.
4. LTTE a ja gumhpraw shang lam yawng hpe hkan jahten pat shingdang kau ya ai.
5. Majan hta lahkam langai a hpang langai zing la lu ai shara ni hta hpyen hpung jahkrat wa ai.
6. Mungmasha ni myit daw myit hten nna n jan lu hkra roi rip dam ari jaw ai hta n-ga, shanhte a ja gumhpraw arung arai, u wa yam nga, yi sun hkau na ni zing la ai majaw mungmasha ni gaw asak lawt lu daw rawt malan ginra de hprawng shang hkra galaw ai.
7. Dai ginra de lu sha nshang hkra grup yin hkarang lam, hka lam yawng hpe pat shingdang tawn nna, media hku LTTE hpe jawm jahpyak ai nga yang sumtsan mungdan hkan du nga nna shata shagu jawm garum nga ai jinghku ni a myit hta mung terrorists ni hpe n kam garum ai myit rawng wa hkra galaw ai.
8. Hpyen hpung ni lu malu laknak kaba ni hte shani shana marang htu ai zawn sharu bun ai. Helicopter, jet nbungli ni rocket, bawm ni hte sharu bun ai nga yang, mungmasha ni gaw kawsi hpang gara myit daw hten, awai la n lu sai hpe mu ai rawt malan hpung a myit mung hkan daw hten mat hkra galaw ai. Hten run mat ai myit hpe sharai la nlu sai majaw hpang jahtum LTTE gaw aten galu arang shaw ap nawng wa ai hpyen hpung ni a asak, myusha ni a asak yawng kaman lila asum hkam kau shangun ai. Mahtai gaw ngangkang ai myit hpe shayawm kau ai hta n-ga, hpan wa madu Karai Kasang n lawm ai majaw sum mat masai.
Myenmung kaw nga pra sa wa nga ai amyu bawsang ni hta na Wunpawng myusha ni gaw gara myusha hte mung nbung magrau grang nna dawdan gwi, galaw gwi ai amyu ni re. Jak laknak kaba lang nna maigan mungdan ni hpe hkan zing la mat wa ai British hte Japan hpe gara hku gasat shingdang wa ai lam maram yu yang, myit majan hte laknak majan ni hta ngangkang ai myit jasat lang wa masai. Shing rai dai ni na ten hta KIO hte Wunpawng Myusha ni mung hpu ba hpu shawng ni a kasi lang nna myit majan, laknak majan hpe shen maram nhtawm gasat nga ma ai.
LTTE hta lakap nna KIO a ntsa kaw dinglik yu ai shaloi, “I” ngu ai gaw awmdawm ahkaw ahkang hpe madi madun ai re. Lani mi Ningbaw Kaba Lahtaw Zau Seng hte Gen. Kriangsak Chomanand (Thai Commander-in-Chief) hkrum shaga ai shaloi Gen. Kriangsak san ai hta, nanhte gaw awmdawm ahkaw ahkang lu na matu gasat ai i, nga ai. Ningbaw Kaba bai htai ai hta, Myenmung hpe British ni uphkang wa ai kaw na shanglawt jaw sai. Raitimung grau matse ai Myen asuya a kata de shang mat saga ai. Dai majaw Myenmung ting hpe shalawt la nhtawm, htingbu mungdan ni hte ngwi pyaw simsa nna mahku mahkau shangang shakang lu na matu yaw shada ai majaw KIO ngu shamying ai lam sanglang dan ai shaloi, General gaw, nanhte hte ganawn mai sai, nga ai.
LAGANG:- Salang yan tsun ai ningmu gaw, rawt malan hpung ni hte mungmasha ni gara de matut sa na hpe pyending nan ya ai lachyum pru ai majaw yawng a matu akyu nga sai. Myen asuya gaw Karai Kasang n ra sharawng ai lam kaw ding yang hkawm wa sai majaw shanhte a lam gara kaw wa htum na ngu ai gaw Karai Kasang a myit sha rai na re. Myen a labau kaw rai nbyin yu ai dai ni byin wa sai. Yen nlu ai hpang jahtum majan hte ginchyum dat na ATEN DU SAI. Karai Kasang kaw ja ja kyu hpyi nhtawm, awngdang na hpe kam let gasat sa wa ai kaw shingdu de na lai ladat amyu myu hte atsam htum jawm garum madi shadaw la ai marang e, teng teng awngdang wa na re.
Puk DunBy JPKS


text:
Madu gaw anhte myu ni a ningbaw
Kachin Alliance for Democracy (KAD)
Kachin Alliance Party for Democracy (KAPD)
Jinghpaw Dimogresi Ginrun Pati a kyu hpyi garum dat ai lam
Nhtoi: 28/5/2013
Karai Kasang gaw anhte myu ni a ningbaw, Karai Kasang gaw anhte wunpawng sha ni hpe shaman chyeju jaw u ga law. Dai ni gaw anhte Jinghpaw Wunpawng sha ni a mung masa asak ning pawt rai nga ai KIO/KIA dat kasa salang ni hte Myen salang dat kasa ni a mung masa bawng ban jahkrup na ninghtoi rai nga ai. KIO/KIA gaw Jinghpaw Wunpawng sha ni a matu Karai Kasang shamying ya ai shing teng mying nan rai nga ai. Dai hte maren KIO/KIA dai ni du hkra grin nga ai lam gaw Jinghpaw Wunpawng Salang ni a atsam hte nrai, Karai kasang bausin ai shingnip hta hpung shingkang rawng nga ai KIO/KIA she rai law. Dai ni anhte myu sha yawng a sai salum rai nga ai, KIO/KIA gaw myu sha hte mung dan lam hpe daw dan hparan shaga htinglet na rai nga ai. Anhte Kachin Alliance for Democracy (KAD), Kachin Alliance Party for Democracy (KAPD) hku nna daini na zuphpawng a ntsa Karai Kasang bausin ya, shaman ya, lam woi ya u ga ngu nna akyu hpyi garum dat ga ai law.
Karai Kasang gaw anhte myu sha ni hpe galoi mung bausin up hkang ya nga u ga
Akyu hpyi let
Kachin Alliance Party for Democracy (KAPD)
Central CommitteeEmail: kapdwunpawng@yahoo.com


text:
28,12,2012
Laiza bu ni kaduk kaw rawng ra taw ai,, n bungli 1 gap jahkrat sai da,,
miwa de shang nna gawai la la di ai nga na ai,,Kasat n bung li jet a
hpraw re kaba hte a gying gap ai re nga na lu ai n bungli mying gaw
shanhte mung kaduk na sha mu dat dat di ai majaw a tsawm n chye ai lam, n
bungli 4 hte a gying a gang htim kasat taw ai re lam, Myutsaw share
shagan ni mung a gying ninghkap kasat taw ai lam hte Bawm n sen ni gying
kadu taw sai lam na lu ai,, shiga ni hpe matut ka na n ngai,,,ya mung n
sen na ding yang re,,11:13 am myen hkying


text:
Moi de jiwoi jiwa prat kaw kaji kajaw gasat lai mat sai labau ni hpe gaw n ka sai. Nambat (2) Mungkan majan kaw nna byin wa ai mung masa lam ni hte hpyen masa nkau ni hpe tang madun mayu nngai.
Inglik ni Myen hkawhkam hpe hpang jahtum woi mat nna Myen Mung hpe dang madu la sai ngu ai ten hta anhte a gumchying gumsa Du ni a shara de garai n lawm shi ai rai nga ai (South, 2008) Dai majaw, anhte a Gumchying Gumsa Du ni up ai shara gaw Myen Hkawhkam a npu kaw n re lam labau hta dandawng nga sai.
Nambat (2) Mungkan majan hta anhte Asha Mungdan hta gaw Japan hte Allied forces (American & English) ni a majan re lam Mungkan ting chye chyalu rai nga ai. Raitim, anhte kata kaw kadai n chye shi ai manghkang ni nga taw ai.
Japan ni Asha Sinpraw-Dingda (Southeast Asia) de du shang wa ai shaloi, Thai Mungdan (Siamese), Bangkok kaw e Myen Jawngma ningbaw Aung San wa woi awn ai Jawng ma hpung ni gaw BIA (Burma Independence Army) ngu ai Hpyen Dap hpe 1941 ning kaw hpaw hpang wa masai. 1942 ning Myen Mung de Japan ni gasat shang wa ai shaloi dai BIA ni mung gasat lawm ma ai. Myen Mung de gasat ai ngu ai hta e, Japan ni gaw English hpe madung dat gasat ai raitim, BIA ni gaw Hpu nau Karen ni hpe madung gasat ma ai. Bai nna, Hkristan ni hpe Shan hpraw ni a masha re ngu nna mare ting ting sat nat lai wa masai. Grau nna gaw Eyarwaddy Zinlawng hkan e byin lai wa ai Karen Mungchying shawa ni hpe sat sharu ai poi hta e BIA a dap lakung ni lawm nna, ahkyak kaba Karen Mung masa ningbaw ningla langai mung lawm mat ai rai nga ai. (Aung, 1967, P-302, 315, KNU 2012).
Ndai zawn Hkristan Uhpung uhpawng ni hpe Shanhpraw masha (Westerners) ni a Shingnan Masha (Tabye) ngu ai hku nna masat let gasat wa ai gaw anhte Kachinland de du shang wa sai. Nnan du ai shaloi, Kachin Duwa ni mung Japan hpe nnan daw hkap hkalum la ma ai. Raitim, anhte hpe roirip ai lam amyu myu byin wa sai. Dai ten anhte wuhpung hta Nat Jaw hte Hkristan uhpung lahkawng re shaloi, hpaji chye grau ai ni gaw Hkristan ni rai nga ai. Dai majaw, Englik asuya prat hta Asuya magam gun ai malawng maga gaw Hkristan ni tai taw ai. Dai majaw, Hkristan ni hpe madung dat nna hpyen shatai wa ai rai nga ai. Nawngnang kaw e, Ma kaji ni hpe hpun ntsa lung shangun nna, Woi law.. woi law.. ngu marawn let sinat hte gap shama da nna, jawm mani, re ai baw arawn alai ni gaw anhte hpe ninghkap gasat na matu n-gun jaw wa sai rai nga ai.
Dai majaw, American CIA ni woi awn let American-Kachin Rangers ngu ai hpyen dap hpe1942 ning April 14 hta hpaw hpang nna Japan ni hpe shingla gasat hpang wa masai.1942 ning kawn gasat wa ai Japan majan hta e, Japan hpyen la ni sha n rai, Gen. Aung San wa woi awn ai BDA (Burma Defence Army) ni hte mung gasat ra ai rai nga ai. Dai ten kaw na Myen hte majan byin hpang sai rai nga ai. Anhte amyusha ni 1942 ning kawn Japan hpe gasat nga ding yang hta, lawu ga de gaw 1943 ning August 1 ya shani Dr. Ba Maw hte Gen. Aung San wa woi awn nna Japan Asuya kata kaw Myen Mung shanglawt ndau masai. Dr. Ba Maw gaw Hkringmang Daju rai nna, Gen. Aung San gaw BDA a Hpyen Daju Jum (CS) rai nga ai. Ndai Japan prat na Myen Mung Shanglawt ndau ai kaw mung Anhte a Mungdaw n lawm nga ai. Anhte gaw 1942 kawn 1945 du hkra matut manoi Japan Hpyen Dap hte Myen BDA ni hte gasat nga ding yang rai nga ai.(Crisisgroup, 2011)
Anhte ni Japan hte BDA ni hpe gawt shapraw kau ngut ai nna Zinlum kaba kaw padang manau poi galaw ngut ai hpang, 1945 March shata hta she Myen ni Japan hpe gasat sai lam ndau dat ma ai. Dai hpe gaw Anti-Fascist People’s Freedom League (AFPFL) ngu nna ya du hkra Japan gasat ai labau hku sharin nga ma ai.
Kachin Ranger Hpyen Dap hpe gaw 1945 July 12 hta majan ngut sai (mission completed) majaw dap shabra (discharged) kau nna tinang buga de tinang bai wa masai. (CIA 2007).
Inglik ni Myen Mung na gan koi yen ai ten Myen Mung hte seng ai Inglik Asuya gaw India Mungdan Simla kaw rung jung da ai ten rai nga ai. Ndai zawn Japan majan laman lawu Myen Mung masha ni hte anhte amyusha ni (Sama Duwa ni hta lai nna) yawng gasat hkat ai hpe Simla rung kaw na Governor Reginald Dorman-Smith wa gaw Myen Mung Shanglawt jaw ai shaloi matut nna manghkang n byin na matu Simla White Paper of 1945 masing hpe ka lajang da nu ai. Dai gaw tinang shara hpe tinang uphkang lu na mung masa pinra langai hpe gyin shalat na matu rai nga ai.
Dai majaw Gen. Aung San wa gaw Jinghpaw Mung de adingtawk lung wa nna Japan maga lawm ai Sama Duwa Sinwa Nawng hpe sa hkrum sai. Jinghpaw Du ni law malawng gaw Myen hte pawng na n hkraw ma ai. Raitim, Sama Duwa mala shala pawt nna tsun wa ai majaw, shada da ga li ga law n kam byin nna Panglong Ga Shadi kaw lekmat htu lawm sai rai nga ai. (South, 2008). Panglong Ga Sadi a madung gaw tinang Mungdaw madu uphkang lu na ahkaw ahkang hpe pahkam hkam ai lam rai nga ai. Myen Mung Shanglawt la ai shaloi anhte gaw Myen a npu taw na matu n rai, tinang nan myit hkrum nna, rau nga na matu ga sadi tawn ai lam rai nga ai. Dai hpe Myen ni ga sadi run ai majaw, ya na zawn majan n zim hkraw mat ai rai nga ai. (Lian, Z. 2012, Sakhong, L.H. 2012).
Lama na anhte a Ningbaw Ningla ni Myen ni hte shanglawt jawm la na matu myit n hkrum lawm ai rai yang, dai ni anhte Mungdaw gaw Myen Mung kata kaw n rai na sai. Anhte gaw New Zealand, Australia zawn re ai England a Common-Wealth mungdan langai hku rai mat na rai nga ai. Myen ni Jum n shalai ya yang Jum n lu sha na sha chye tsang ai anhte a Du ni a machye machyang a majaw mung rai nga ai.
References;
-Aung, M. H. (1967). A History of Burma. New York: Columbia University Press. - CIA. (2007, May 8). Intelligence Operations of OSS Detachment 101. Retrieved from Central Intelligence Agency: http://goo.gl/AoIvg9
- Crisisgroup. (2011). Myanmar: A New Peace Initiative. Jakarta/Brussels: International Crisis Group, Working to prevent conflict worldwide.
SINGAPORE — Lee Kuan Yew, the founding father and first prime minister of Singapore who transformed that tiny island outpost into one of the wealthiest and least corrupt countries in Asia, died on Monday morning. He was 91.
“The prime minister is deeply grieved to announce the passing of Mr. Lee Kuan Yew, the founding prime minister of Singapore,” a statementposted on the prime minister’s official website said. “Mr. Lee passed away peacefully at the Singapore General Hospital today at 3:18 am.”
CCTV
·
·
In the aftermath of the deadly bombing in southwest #China's Yunnan province, the Myanmar government has offered 70-thousand yuan (about 11,000 US dollars) in compensation to each of the victims' families.
China has yet to respond to the proposal.
Kachin, tribal peoples occupying parts of northeastern Myanmar (Burma) and contiguous areas ofIndia (Arunachal Pradesh and Nagaland) and China (Yunnan). The greatest number of Kachin live in Myanmar (roughly 790,000), but some 150,000 live in China and a few thousand in India. Numbering about 1012,000 in the late 20th century, they speak a variety of languages of the Tibeto-Burman group and are thereby distinguished as Jinghpaw, or Jingpo (Chingpaw [Ching-p’o], Singhpo), Atsi, Maru (Longvo), Lachid, Nung (Rawang), and Lisu .
The traditional Kachin religion is a form of animistic ancestor cult entailing animalsacrifice. As a result of the arrival of American and European missionaries in Burma beginning in the late 19th century, a majority of the Kachin are Christian, mainly Baptist and Roman Catholic. Among the Kachin in India, Buddhism predominates.


text:
America mungdan kaw shanu nga ai J.W Hkalup hpung sara/sarama ni, gaw de nga sai hkalup nawku hpung ni hte hkalup kanawn mazum hpung ni yawng hpe saw lajin let, June shata 21 ya shani e Jacksonville Jinghpaw Wunpawng Hkalup Hpung nawku Htingnu hta e galaw ai Kachin American Baptist Local Churches Delegate Conference zuphpawng kaw na hkut hkut nai nai bawngban nna,
Kachin American Baptist Association (KABA) ngu ai ninghtan hpung hpe lu hpaw da sai lam shana dat ga ai.
Ndai lawu na gaw Press Release Statement attachment file re.
Ndau shana ai:
KABA Executive Committee


text:
3:30 pm daram hta kapaw ai bawm hte Ti Ha Zaw asak (24) ning re, ( Danai Mungding lawk ) mare masha (1) lagaw daw mat nna, 8:40 pm daram ten hta bawm langai bai ngoi ai, Ding Rin Tu asak (22) ning re ( Danai Du Kawng lawk ) mare masha langai lagaw daw mat ai lam na chye lu ai.
Ndai hkala hkrum ai mare masha yan lahkawng Danai Tsi Rung kaw si na, hkrung na nchye ginhka ai n ma grai sawng ai lam chye lu ai.
Ndai bawm gaw tinang K.I.O Asuya maga na bawm nre lam, shanhte tai hpyen Hk.L.Y (86) Dap ni hkam da ai bawm re lam na chye lu ai.


text:
Wunpawng Sha Ni Yawng Hpe Shana Dat Ai
Ya yang "Shd. Gum Seng Awng" gap sat hkrum ai lam hte seng nna Myitkyina Muklum kata na myen balik ni gaw myen hpyen dap maga tsap ya let makawp maga ya nga ma ai lam. Ndai lam hte seng nna myen ni gaw Online ntsa hkan myen hpyen dap ni mara lawt daw hku nna n'teng n'man ai masu sakse shiga ni hpe shapoi shabra nga ma ai. Dai majaw n'teng n'man ai myen dap ni a masu shiga ni hpe majoi n kam na matu yawng hpe shana dat ai.Â
Myen gaw sinat hpe sha kam ai, mung masa n'kam jahta ai. Dai majaw Myen gasat mayu ai Wunpawng Ni Yawng Tinang KIA Dap de sa wa mu, Yawng Hpe Sinat Htuk Jaw Na, Hpyen Hpaji Mung Sa Sharin La Mu. Shanglawt lu na matu Yawng hpyen hpaji chye ra sai. Hkungga let Saw shaga dat ai law.....


text:
MARIT SHAMAI SHAGUN LAIKA
Tsawra ai Wa,
Wa nlawm lu ai ngai na birthday gaw shawoi na zawn sha npyaw na sai. Raitim Nu hte
anhte ni yawng gaw lai wa sai 20 ning tup hta galaw lai wa sai birthday poi zawn sha Wa n lawm
lu tim pyaw hkra shakut galaw na re. Wa..ya du na bat 6 ya shani gaw ngai na 21 ning hpring
shangai n htoi ang wa sai hpe Wa mung dum nga na re ngu kam ai. Ngai 21 ning de bai ladu
hkrum wa ai shaloi myit dum hkrup ai lam langai gaw- ngai Wa hte n hkrum lu ai 21 ning hpring
wa sai ngu ai hpe re. Raitim wa hpe dum ai lam hte chyeju dum ai lam hpe ndai laika hku na sha
tsun lu ai majaw grai mung myit n pyaw ai. Byin mai yang nye a n gup hku nna wa hpe chyeju
dum ai lam hpe dinghta mungkan ntsa hta kalang sha pyi tsun mayu nngai le.Ngai kasha na malai
Madu Karai Kasang gaw ndai laika hte rau, ngai kasha chyeju dum ai lam hpe Wa hpangde tsun
shalai ya na hpe kam nga nngai.
Ngai le.. wa hte kalang mi pyi nhkrum yu tim, Wa gaw galoi mung ngai na
HERO re yaw. Wa a lam hpe Nu hte makau grupyin na ni tsun dan ai majaw grai chye lu ai. Wa
gaw grai atsam rawng ai wa rai nga a hka! Wa … Wa a buga hpung masha ni mung ngai hte
hkrum shagu Wa a tsawra myit kaba la ai lam, Lanu lahku chye ai lam hpe grai tsun dan ma ai.
Shanhte mung Wa hpe grai dum ai da yaw. Wa dinghta mungkan ntsa naw nga ai shaloi Nu hpe
grai tsawra ai nga chye lu ai. Dai majaw mung nachying wa chyeju dum ai yaw. Ah nau yan a
ntsa grai kaja dik ai, hpa hte mung shadawn n lu ai kanu kaja hpe tawn da ya ai majaw mung Wa
hpe grau chyeju dum ai. Wa.. Ah ba le wa hpe dum ai majaw shana shagu lagu hkrap chye ai rai
sa. Shi gaw myit grai nya ai, grai mung hkrap loi ai. Wa ngai le grai kaba wa sai rai sa. Raitim
hkum hkrang gaw grai n galu ai. 5” 5’ ram sha nga ai. Dai majaw rai sam ai manang ni ngai
hpe “Ja Pu” nga na shaga ai. Ngai,Ya, Nawng Nang chyum Jawng kaw B.Th hpang jahtum
shaning kaw du taw sai re lu. Supply, repeat mung n hkra yu ai. Ngai shadu ai, Ah Ji ni Ah Wa
ni a shakut shaja ai Karai Kasang a grau htum ai magam bungli hta ap nawng daw jau ai a majaw
rai na re ngu. Ngai gaw grai n byin ai wa re. Wa ngai pyi tsawm tsaw lu taw sai. He he.. Shi ma
ngai hpe grai tsaw ra ai. Ngai mung tsaw ra ai le.
ni a Mayu majing mung re.
wa a lam jahkring hkring tsun dan byin ai. Ngai hpe nu tsun dan da ai made le. Wa dai ning na
Mying gaw ……………..re. Ah wa.. an wa
Shi gaw nau gaw ntsawm ai raitim grai myitsu ai. Ngai shi hpe pyi
shangai nhtoi hpe gaw jawng kaw na manang ni hte rau galaw na ngu myit da ai. Nu hte mung
san taw ai majaw le. Jawng kaw sha galaw byin na nhten. Wa.. raitim ya ngai kaw gumhpraw n
lu taw ai rai sa. Manang ni hpe gaw muk jaw sha mayu ai re wa. Wa hpa hkum sang yaw. Karai
Kasang lajang ya na re. ngai gumhpraw n lu sai lam nu hpe mung hkum tsun dan yaw. Nu myitru
taw na re. Karai Kasang hpe chyawm tsun garum ya rit le.. chyeju the!… Wa hpe shangun sha
hkrup ai majaw grai gaw agam ai yaw chye na ya rit chyum jawng brang hpe le.
Wa.. ndai jawng kaw ngai zawn zawn re Kawa nlu sai gaida kasha manang ni law law hte
mung hkrum ai. Shanhte mung ngai zawn zawn sha hkam sha nga ma ai. Rau sha hkam sha na
manang ni lu ai majaw ngai pyi dai daram n hkam sha mat sai. Ndai zawn lam ni gaw mungkan
hta byin chye ai byin da masa ni re ai majaw le. Raitim, Wa hpe gaw teng sha grai hkrum mayu
ai re yaw. Wa.. ngai kasha a manang ni na kawa ni hte hkrum yang mung shanhte a kasha ni grai
dum marit nga ai lam hpe naw tsun ya rit. Wa Ngai le shani shagu Chyum Laika hti, kyu hpyi
byin taw nga sai. Wa mung ah nu, ah ba, ngai hte Wa a kanam a matu kyu hpyi myit dum na
matu galoi mung hkum malap kau yaw. Ah wa sumsing lamu kaw Ah Ji the Ah Dwi hpe hkrum
yang mung yawng grai dum marit nga ai lam tsun byin hkra naw tsun ya rit yaw. Anhte ni gaw
hpa mi byin byin, gara de wa du du Wa hpe gaw galoi mung dum nga na,.. tut tsaw nga na re
yaw…..Wa
Gaida kasha,
Saulang Ting Ying
stingying@gmail.com
K.T.C, N.N


text:
Nov 22, 2015. US Government State Department, International community ni hte zuphpawng galaw ngut sai hpang,
US Kachin community ni, Kachin Alliance ni hte hkrum zup bawngban hpawng hpe lu galaw la sai.
KDNG shapraw tawn ai sumtang laika buk ni hpe US Kachin Alliance ni hpe kumhpa jaw ap ya sai.
US Kachin Alliance kaw nna mung USD 200, kumhpa jaw shagrau ai hpe hkam la lu sai.
Ndai gaw Tsa Ji hpe shagrau ai nrai, KDNG a mu bungli hpe shagrau ai rai na re ngu nna chye ju dum masat masa hpe galaw dat nngai.
Lu la sai ja gumhpraw hpe kanu mungdan de jamjau hkrum nga ai IDPs ni hpe KDNG hku nna, ahlu bang na nngai. Yawng a ntsa shaman chyeju lu la uga. Amyu sha lam yan hta dam lada ai hku galaw sa wa lu uga
By shing kri


text:
Si Du a Shingnip hta na lawt kawt wa ai ni
Si Du a Shingnip hta na lawt kawt wa ai ni
Myitkyina Brang ka ai
Jinghpaw Mung hta Myen hpyendap hte KIA ni a lapran bai byin hpang wa sai majan nhpan a nhkan e hpyen tsin-yam hkrum sha lai wa sai ninggawn mungshawa ni, buga, mare kahtawng ni grai law la ai raitim, grai sawng ai hte laja lana hkrum sha lai wa sai kahtawng langai nga ai. Raitim dai kahtawng hpe laika hti ai ni gaw chye na n rai nga ai.
Dai kahtawng gaw Myen Mungdan a dingdung, Jinghpaw Mung kaw na kadai mung n chye ai kahtawng, Nhka Ga kahtawng ngu ai rai nga ai.
Nhka Ga Kahtawng gaw 2005 ning kaw nna she de hpang ai Jinghpaw Mung, Putao Ginwang Machyang Baw Mare a kahtawng langai rai nna Mali Hka a Sinpraw maga de rai nga ai. Bum yi mam hkai sha ladat hte Hkauna galaw ai hkailu hkaisha ladat lahkawng yan a matu mai kaja ai gasau kaja ai hte shing-ra tara kaja ai shara re.
Myen Hpyendap hte KIA hpyendap ni a lapran gaiwang masat da ai lamu ga jarit zawn rai masat tawn da hkrum ai Chyai Hka hte deng(2) daram tsan ai shara ( Buga masha ni a tak la ai lam hku nna) kaw de tawn ai kahtawng rai nga ai. Nta htinggaw (35) nga nna, masha jahpan hku ngu yang (126) nga ai kahtawng re. Kachin Wunpawng hpan rai nga ai Nunglungmi lakung ni law malawng shanu nga let, Hkristan makam hpe kam ai ni re.
Nhka Ga Kahtawng kaw moi gaw shanhte buga masha ni hkrai shanu machyu nga lai wa sai hte, 2013 ning August shata hta Myen Hpyendap hte KIA lapran hta majan bai byin ai hte Myen hpyendap Dapdung ni hku nna buga masha ni hpe roi rip sat ai lam, zing-ri zing-rat ai lam hte jahkrit shama ai dam hpe n dang hkam lu ai majaw buga masha nkau mi gaw Putao hte Machyang Baw de hprawng yen mat wa ma ai.
Raitim, Kahtawng kaw Myen hpyen dapdung ni hku nna hkawm sa na ahkang n jaw ai majaw buga masha (40) jan gaw, 2013 ning majan byin wa ai ten kaw na kahtawng kaw dap jung nga ai hpyenla marai (70)jan hte rau nga lai wa sai re lam buga masha ni kaw na chye lu ai. Dai ngam nga ai buga masha ni gaw dai kahtawng kaw na gara de mung n mai hkawm ai. Hkawm sa na rai yang mung dapdung ni a ahkang jaw madi shadaw ai lam lu yang she hkawm sa mai ai.
Dai kahtawng kaw 2015 ning January shata (15)ya hte (16) ya hta Myen Hpyendap dapdung ni hte KIA lapran majan byin pru wa sai majaw kahtawng kaw ngam nga ai buga masha ni Putao de hprawng yen mat sai.
“Hpyenla ni hte arau nga ra ai re majaw kahtawng kaw hkrit hkrit hte sha nga nga ai. Yup mung n pyaw ai. Sha yang pyi n mu ai. Galoi mung myit kahpra ra ai. Ndai kalang mung moi na hte maren bai byin wa na hkrit ai” ngu mazut dik ai mahkrum madup hpe kalang bai n hkrum mayu ai majaw, sinat nsen na ai hte kalang ta Putao de bai hprawng mat wa ra ai asak (69) ning re Slg.Mahking Hpung gaw n san n pra ai nsen hte tsun wa ai.
Hpyenla ni kahtawng kaw dap jung let nga ai ten kaw nna dai buga masha ni gaw shani shagu myit shimlum lam n lu ai zawn hkam sha ai ngu buga masha ni tsun ai. Dai ginra hta majan byin ai gaw Myen hpyendap kaw nna kahtawng kata du shang dap jung let, KIA Dap ginra ni hpe sa htim gasat ai majaw re, ngu buga masha ni kam nga ma ai. Dai majaw buga masha ni gaw kahtawng kaw dap jung let nga ai lam hpe n ra sharawng ma ai.
Myen Hpyen dapdung ni gaw Slg.Mahking Hpung hte rau kaga Nhka Ga buga masha (7) hpe myi kaw sumpan hte gyit pat let nta shadaw kaw (4) ya tup tup lata hpe shingdu yawn rai gyit dun da nna hpuntawng, sinat hte adit ai lam, lagaw lata ni hpe htawng ai lam ni hpe galaw let zing-ri nna buga na Num ni hte Ma ni hpe mung nta langai kaw sha rawng shangun let shinggan de n pru shangun ai lam hpe mung Nhka Ga buga masha ni hte Putao Ginwang (Jinghpaw Wunpawng Hkalup Hpung Zuphpawng)kaw na tsun ai.
Dai aten hta Nhka Ga kahtawng kaw du shang wa ai Myen Hpyen hpung ni gaw buga masha(3) hpe rim la nna, tara n lang kam mara rai zing-ri zing-rat sat ai lam hpe kahtawng masha ni hkrum katut ai hte dai marai (3) kaw na langai gaw n gring ai masha re ai lam hpe mung Nhka Ga buga masha ni hte Putao Ginwang (Jinghpaw Wunpawng Hkalup Hpung Zuphpawng) kaw na tsun ai.
“Shat mung n jaw sha ai, hkumsan na matu rai yang mung sumri gyit dun da ai dai shara kaw sha sa shangun ai. Ngai gaw asak pyi hkrung na zawn n nawn sai ngu myit tawn sai” ngu (4) ya tup tup myi kaw sumpan hkyeng hte gyit pat let zing-ri hkrum ai mahkrum madup hpe asak (26) ning re Shadang Di Ram hku nna shi a mahkrum madup ni hpe bai tsun sanglang dan ai.
2013 majan byin wa ai hpang kahtawng kaw hpyendap jung ai ten kaw nna buga masha ni hpe Myen hpyendap gaw phone line n kaja ai raitim, phone handset hte camera ni hpe mung n jaw lang ai , pat shingdang lai wa sai lam tsun ai. Dai ginra hte seng nna shilaika ni hte Radio hkan shanhte hte seng ang ai shiga ni na wa yang buga masha ni hpe jahkrit shama ai lam buga masha ni tsun ai.
Dai zawn re mabyin ni hpe Jinghpaw Mung a shiga dap ni mung buga masha ni a shim lum lam masa hpe tsang ra ai majaw n lu tang madun ma ai.
Zing-ri zing-rat ai lam hpe n dang hkam sha ai buga masha ni gaw ndai kalang mung moi na mahkrum madup zawn bai byin wa na hpe tsang ai majaw Nhka Ga kahtawng kaw ngam nga ai buga masha ni hte dai kahtawng hte ni nawn ai Ma Pyung buga masha ni Putao Mare de kahtawng kaw na
akatsi sha hprawng pru hkawm mat wa ai hte (5) ya na hkra lam hkawm let Putao Mare de January(22) hta du shang wa lu sai.
“Kahtawng kaw na pru ai shana kaw na grai nan jam jau ai. Ma ni gaw lagaw machyi mat ai majaw lam n lu hkawm mat ai. Hkrap ai. Hpyenla ni bai hkan shachyut na mung hkrit ai majaw datwan mung n gwi hpaw ai” ngu kahtawng kaw na hprawng pru wa yang lam kaw na mahkrum madup ni hpe tsun dan ai.
Duhkra ladaw gaw katsi ai gaw 3C (Degree Centigrade) rai nna, katsi la ai Putao a Nshung shana hta majan a majaw hprawng hkawm ra mat ai hpyen-yen marai (117) a hkrun lam kaw lam n lu hkawm ai asak ugut gu sai kaji kawoi ni hte ma ni hta sha n ga, ma shangai da ai (3) ya sha naw re ai kanu hte ma chyangai yan nu mung lawm ai re majaw, mayak manghkang hkum hkra hkamsha lai wa sai lam buga masha ni tsun ai.
Ya ndai ten Putao Ginwang hta Nhka Ga, Nhpi Ga, Kanai Yang, Hpa-kat Yang, Ma Pyung kahtawng ni kaw na buga masha ni yawng marai (317) rai nga sai re. Dai ni yawng hpe lusha jaw sha na matu lani mi hta langai mi lap-500 hte madi shadaw yang pyi shata mi lap-4,700,000/-(sen mali shi sanit tup) ma taw ai lam hpe Sara Hpung Hting tsun ai.
Ndai lam hte seng nna san sagawn na matu Myen Hpyendap a Dingdung Hpyen Dap-awn Daju(ေျမာက္ပိုင္းတိုင္းစစ္ဌာနခ်ဳပ္) de matut mahkai ai raitim, n lu matut mahkai ai hku re.
Nhka Ga hte Ma Pyung Buga masha ni Putao de du ai hpang Putao (ဗ်ဴဧာမွဴး) hte Machyang Baw Mare Salang kaw nna Nhka Ga Kahtawng a salang hpe shaga la nna, buga masha ni hpe buga de bai shaga bang na matu tsun wa sai lam hpe mung Nhka Ga Kahtawng a salang wa tsun ai.
Raitim buga masha ni hku nna n kam wa ai. Kahtawng kata kaw hpyenla ni hte rau nga yang tinang a matu simsa lam n nga ai zawn buga masha ni hkamsha ra nga sai.
“Arung arai ni hpe sum mat ai raitim, ya gaw asak lawt sai majaw pyaw sai. Kahtawng kaw nga yang gaw hpyenla ni hte rau nga ai majaw myit n ji n mu rai hkamsha ai. Simsa lam lu nna kahtawng kaw hpyenla ni n nga mat ai shaloi she bai wa na sai” ngu asak(60) ning re Nhka Ga buga masha jan: Ah Zun Nan kaw na shi a hkam lam hpe tsun dan ai.


text:
**************************
(Hkalen Uma)
Moi de jiwoi jiwa prat kaw kaji kajaw gasat lai mat sai labau ni hpe gaw n ka sai. Nambat (2) Mungkan majan kaw nna byin wa ai mung masa lam ni hte hpyen masa nkau ni hpe tang madun mayu nngai.
Inglik ni Myen hkawhkam hpe hpang jahtum woi mat nna Myen Mung hpe dang madu la sai ngu ai ten hta anhte a gumchying gumsa Du ni a shara de garai n lawm shi ai rai nga ai (South, 2008) Dai majaw, anhte a Gumchying Gumsa Du ni up ai shara gaw Myen Hkawhkam a npu kaw n re lam labau hta dandawng nga sai.
Nambat (2) Mungkan majan hta anhte Asha Mungdan hta gaw Japan hte Allied forces (American & English) ni a majan re lam Mungkan ting chye chyalu rai nga ai. Raitim, anhte kata kaw kadai n chye shi ai manghkang ni nga taw ai.
Japan ni Asha Sinpraw-Dingda (Southeast Asia) de du shang wa ai shaloi, Thai Mungdan (Siamese), Bangkok kaw e Myen Jawngma ningbaw Aung San wa woi awn ai Jawng ma hpung ni gaw BIA (Burma Independence Army) ngu ai Hpyen Dap hpe 1941 ning kaw hpaw hpang wa masai. 1942 ning Myen Mung de Japan ni gasat shang wa ai shaloi dai BIA ni mung gasat lawm ma ai. Myen Mung de gasat ai ngu ai hta e, Japan ni gaw English hpe madung dat gasat ai raitim, BIA ni gaw Hpu nau Karen ni hpe madung gasat ma ai. Bai nna, Hkristan ni hpe Shan hpraw ni a masha re ngu nna mare ting ting sat nat lai wa masai. Grau nna gaw Eyarwaddy Zinlawng hkan e byin lai wa ai Karen Mungchying shawa ni hpe sat sharu ai poi hta e BIA a dap lakung ni lawm nna, ahkyak kaba Karen Mung masa ningbaw ningla langai mung lawm mat ai rai nga ai. (Aung, 1967, P-302, 315, KNU 2012).
Ndai zawn Hkristan Uhpung uhpawng ni hpe Shanhpraw masha (Westerners) ni a Shingnan Masha (Tabye) ngu ai hku nna masat let gasat wa ai gaw anhte Kachinland de du shang wa sai. Nnan du ai shaloi, Kachin Duwa ni mung Japan hpe nnan daw hkap hkalum la ma ai. Raitim, anhte hpe roirip ai lam amyu myu byin wa sai. Dai ten anhte wuhpung hta Nat Jaw hte Hkristan uhpung lahkawng re shaloi, hpaji chye grau ai ni gaw Hkristan ni rai nga ai. Dai majaw, Englik asuya prat hta Asuya magam gun ai malawng maga gaw Hkristan ni tai taw ai. Dai majaw, Hkristan ni hpe madung dat nna hpyen shatai wa ai rai nga ai. Nawngnang kaw e, Ma kaji ni hpe hpun ntsa lung shangun nna, Woi law.. woi law.. ngu marawn let sinat hte gap shama da nna, jawm mani, re ai baw arawn alai ni gaw anhte hpe ninghkap gasat na matu n-gun jaw wa sai rai nga ai.
Dai majaw, American CIA ni woi awn let American-Kachin Rangers ngu ai hpyen dap hpe1942 ning April 14 hta hpaw hpang nna Japan ni hpe shingla gasat hpang wa masai.1942 ning kawn gasat wa ai Japan majan hta e, Japan hpyen la ni sha n rai, Gen. Aung San wa woi awn ai BDA (Burma Defence Army) ni hte mung gasat ra ai rai nga ai. Dai ten kaw na Myen hte majan byin hpang sai rai nga ai. Anhte amyusha ni 1942 ning kawn Japan hpe gasat nga ding yang hta, lawu ga de gaw 1943 ning August 1 ya shani Dr. Ba Maw hte Gen. Aung San wa woi awn nna Japan Asuya kata kaw Myen Mung shanglawt ndau masai. Dr. Ba Maw gaw Hkringmang Daju rai nna, Gen. Aung San gaw BDA a Hpyen Daju Jum (CS) rai nga ai. Ndai Japan prat na Myen Mung Shanglawt ndau ai kaw mung Anhte a Mungdaw n lawm nga ai. Anhte gaw 1942 kawn 1945 du hkra matut manoi Japan Hpyen Dap hte Myen BDA ni hte gasat nga ding yang rai nga ai.(Crisisgroup, 2011)
Anhte ni Japan hte BDA ni hpe gawt shapraw kau ngut ai nna Zinlum kaba kaw padang manau poi galaw ngut ai hpang, 1945 March shata hta she Myen ni Japan hpe gasat sai lam ndau dat ma ai. Dai hpe gaw Anti-Fascist People’s Freedom League (AFPFL) ngu nna ya du hkra Japan gasat ai labau hku sharin nga ma ai.
Kachin Ranger Hpyen Dap hpe gaw 1945 July 12 hta majan ngut sai (mission completed) majaw dap shabra (discharged) kau nna tinang buga de tinang bai wa masai. (CIA 2007).
Inglik ni Myen Mung na gan koi yen ai ten Myen Mung hte seng ai Inglik Asuya gaw India Mungdan Simla kaw rung jung da ai ten rai nga ai. Ndai zawn Japan majan laman lawu Myen Mung masha ni hte anhte amyusha ni (Sama Duwa ni hta lai nna) yawng gasat hkat ai hpe Simla rung kaw na Governor Reginald Dorman-Smith wa gaw Myen Mung Shanglawt jaw ai shaloi matut nna manghkang n byin na matu Simla White Paper of 1945 masing hpe ka lajang da nu ai. Dai gaw tinang shara hpe tinang uphkang lu na mung masa pinra langai hpe gyin shalat na matu rai nga ai.
Dai majaw Gen. Aung San wa gaw Jinghpaw Mung de adingtawk lung wa nna Japan maga lawm ai Sama Duwa Sinwa Nawng hpe sa hkrum sai. Jinghpaw Du ni law malawng gaw Myen hte pawng na n hkraw ma ai. Raitim, Sama Duwa mala shala pawt nna tsun wa ai majaw, shada da ga li ga law n kam byin nna Panglong Ga Shadi kaw lekmat htu lawm sai rai nga ai. (South, 2008). Panglong Ga Sadi a madung gaw tinang Mungdaw madu uphkang lu na ahkaw ahkang hpe pahkam hkam ai lam rai nga ai. Myen Mung Shanglawt la ai shaloi anhte gaw Myen a npu taw na matu n rai, tinang nan myit hkrum nna, rau nga na matu ga sadi tawn ai lam rai nga ai. Dai hpe Myen ni ga sadi run ai majaw, ya na zawn majan n zim hkraw mat ai rai nga ai. (Lian, Z. 2012, Sakhong, L.H. 2012).
Lama na anhte a Ningbaw Ningla ni Myen ni hte shanglawt jawm la na matu myit n hkrum lawm ai rai yang, dai ni anhte Mungdaw gaw Myen Mung kata kaw n rai na sai. Anhte gaw New Zealand, Australia zawn re ai England a Common-Wealth mungdan langai hku rai mat na rai nga ai. Myen ni Jum n shalai ya yang Jum n lu sha na sha chye tsang ai anhte a Du ni a machye machyang a majaw mung rai nga ai.
References;
-Aung, M. H. (1967). A History of Burma. New York: Columbia University Press.
-
CIA. (2007, May 8). Intelligence Operations of OSS Detachment 101. Retrieved from Central Intelligence Agency: http://goo.gl/AoIvg9
- Crisisgroup. (2011). Myanmar: A New Peace Initiative. Jakarta/Brussels: International Crisis Group, Working to prevent conflict worldwide.
-KNU. (2012, October 7). KNU History. Retrieved from Karen National Union:http://goo.gl/q7JNgB
- Lian, Z. (2012). Institutional Design for Divided Societies, A Blue-pint for a multi-ethnic Burma. Chiang Mai: The Burma Centre for Ethnic Studies, Chiang Mai University.
- Sakhong, L. H. (2012). The Dynamic of Sixty Years of Ethnic Armed Conflict in Burma. Chiang Mai: Burma Centre for Ethnic Studies, Peace and Reconciliation.
- South, A. (2008). Ethnic Politics in Burma, States of conflict. New York: Routledge.


text:
1824-26ning, hta na Myen Mung Du ni a ahkyang hte ya na no a ahkyang ni n-shai ai 3 hpe mu ai.
1) N-hprang sut rai ni hpe Mungdan a mare daju de sa ya ra ai gaw Moi Innwa prat kawn ya Naypyidaw prat du hkra rai nga ai.
2) Mungdan a sut gan hpe Hkaw Hkam ni madu ai zawn ya mung Du Slg Ningbaw ni up hkang da ai hpe mu ai.
3) Ma ni hte Ningrum ningtau ni hpe "hostage" zawn rim zing da ai gaw ya prat na Myen Hpyen Dap nkau e byin ai zawn sawn nga ai.
Pyay gasat majan hta Myen maga na Hpyen n-gun 60,000 daram jailang ai hta Sam amyu baw sang hpyenla ninghkring ni gasat lawm wa tim, Ingalik ni a lanak hte ja gumhpraw grung ai hpe ndep ai
majaw Myen ni majan sum mat ai.
by gum san nsang


text:
by Jinghpaw Kasa on Monday, September 17, 2012 at 9:55pm ·
Daini myen mungdan kata kaw yawng ra sharawng taw nga ai simsa lam hta Thein Sein wa she ahkyak madung re zawn zawn, Aung San Suu Kyi madaw she grau ahkyak madung re zawn zawn, arawng la taw nga ai gaw Thein Sein rai nga ai. KIO/KIA gaw arawng nlu tim mying kaja hte myen mungda na jet ai simsa lam a matu ja ja tsap taw nga sai hpe mu lu ai. Thein Sein wa hku nna mung Aung San Suu Kyi hpe constitution kata de gangbang la nna democracy gawgap mat wa jang mungdan simsa mat wa lu na re ngu kam nga lu ai. Ndai zawn Thein Sein a yaw shada ai ningmu gaw Annau ni hte tsep kawp nmai byin ai. Hpa majaw nga yang daini Annau ni ja ja tsap taw nga ai mung masa lam yan madung gaw N’RE AI (3) hte RE AI (3) kaw ngang ngang kang kang tsap taw nga sai majaw re.
N’RE AI (3)
2011 ning jun 9 ya shani kaw nna, myen Asuya hte Annau ni bai gasat hpang wa ai majan gaw…..
(1) Annau ni democracy dai langai hpe sha ra sharawng nna gasat taw nga ai majan n re.
(2) Parti uphpung hpaw nna simsa lam tam na n re.
(3) Jinghpaw Mung (Kachin State) hpe myen asuya hte jawm up sha na matu gasat taw nga ai majan n re.
RE AI (3)
(1) Annau ni a mungdan kata de tawt lai shang gabye ai hpyen ma hkra hpe gasat ai majan re.
(2) Simsa lam hpe jahten sharun ai myen asuya hpe ninghkap gasat ai majan re.
(3) Annau ni a amyu hte mungdan awmdawm shanglawt lu na matu gasat ai majan re.
Tsaw ra ai Chyurum Wunpawng Sha ni e lahta na ga ngau ni a n tsa e chye na chyalu rai na re ngu kam ai. Democracy ngu ai dai langai hpe sha Annau ni ra sharawng nga ga yang gaw myen amyu ni up ai Myanmar democracy kata kaw nga ra mat na. Hpa majaw nga yang daini Thein Sein asuya shakut taw nga ai ladat gaw MAJORITY POWER ngu ladat hte myen mungdan kata kaw nga ai myu bawsang ni yawng hpe dang la lu hkra shakut taw nga sai re. MAJORITY POWER ngu ai gaw ra lata poi hta masha grau law ai ni dang la mai ai ladat rai nga ai. Dai majaw daini Thein Sein hte Aung San Suu Kyi gaw shingdu kaw jawm jahkrup la nna myen amyu ni hpe grai gahkyin gumdin taw nga sai hpe mu lu nga sai. Daini htawng masha (514) hpe mung bai gahtap shapraw dat sai. Bai nna 88 jawng ma ningbaw Minn Ko Naing hpe shangun nna KIO/KIA hte gap gasat jahkring lu na matu woi awlaw shangun ai. Ndai ten hta KIO/KIA hte gap gasat lu jahkring jang shanhte myen amyu ni shada a madi shadaw ai lam hpe 75% daram lu la mat wa na rai nga malu ai. Ndai gaw Thein Sein yen Aung San Suu Kyi a kaba dik htum mung masa amyat sha rai mat nna, Annau ni a matu gaw htani htana hkrat sum ninghpang mung rai chye nga ai. Lama na Annau ni gap gasat jahkring nna bai gap hkat wa ra yang myen amyu ni hte Annau ni mung masha shada pyi mu hkat n mai ai baw kaw du wa na re. Dai majaw Annau ni teng man ai mahtai lu hkra gaw naw shakut ninghkap gasat ra na re. Gap gasat n mai jahkring shi ai.
Sau Nan Du
17/09/2012